Банклар бир кунда қарийб 10 млн....\n22.08.2019 16:25 0 1695\nЎзбекистон банклари 21 август куни аҳолига 15 млн. доллардан зиёд валюта сотди, уларнинг қарийб 10 млн. доллари нақд пул кўринишида, деб хабар берди «Газета».\n«Ўзбекистон тижорат банклари 21 август куни жисмоний шахсларга 15,2 млн доллар сотди, уларнинг 9,6 млн доллари — нақд пул кўринишида, қолган қисми — онлайн», дея хабар қилди Марказий банк пул-кредит сиёсати департаменти директори Беҳзод Ҳамроев пайшанба куни Халқаро пресс-клуб сессиясида.\nХудди шу куни банклар томонидан аҳолидан сотиб олинган хорижий валюта ҳажми 20 млн. долларни ташкил этди. «Биз бозорда мувозанат кузатилаётганини айта оламиз», — дея қайд этди МБ департамент раҳбари.\nВалюта биржасида миллий валюта курси кетма-кет икки кундирки мустаҳкамланмоқда — 20 август куни доллар курси 9384 сўмни ташкил этган бўлса, 21 август куни — 9379 сўм, 22 августда эса 9371 сўмни ташкил этди.\n20 август куни мамлакат банклари айрибошлаш шохобчалари орқали нақд кўринишдаги хорижий валютани сотишни бошлади. Бунга қадар хорижий валютани фақат карталарга сотиб олиш мумкин эди.\nМарказий банк нақд валюта Ўзбекистон банклари


Ғадири Хумдаги пайғамбарнинг хутбаси (2 қисм)\nMonday, 14 November 2011 14:27\nМуҳим масала учун Аллоҳнинг амр-фармони\nوَقَدْ أَنْزَلَ الله تَبارَکَ وَ تَعالی عَلَی بِذالِکَ آیَةً مِنْ کِتابِهِ (هِی): (إِنَّما وَلِیُّکُمُ الله وَ رَسُولُهُ وَالَّذینَ آمَنُواالَّذینَ یُقیمُونَ الصَّلاةَ وَیُؤْتونَ الزَّکاةَ وَ هُمْ راکِعُونَ)، وَ عَلِی بْنُ أَبی طالِبٍ الَّذی أَقامَ الصَّلاةَ وَ آتَی الزَّکاةَ وَهُوَ راکِعٌ یُریدُالله عَزَّوَجَلَّ فی کُلِّ حالٍ\nУндан кейин Аллоҳ томонидан қуйидаги мазмунда ваҳий келди:\nЭй пайғамбар! Али ва уни хилофати борасида парвардигорингдан нозил бўлган оятни халқга етказиб бер, акс ҳолда Аллоҳ таинлаган рисолатни бажо келтирмаган дек бўласан. Аллоҳ сени халқ зараридан асрайди.\nПайғамбар ҳам бу оят шарҳида халқга қараб шундай дедилар:\nХалоиқ! Худованд буюрган нарсани таблиғ этишда сусткашлик қилмаганман ва ҳозир бу оят нозил бўлиши сабабини сизларга тушинтириб бераман.\nЖаброил(а) 3 маротаба келди ва парвардгордан келтирган мурожаатни оёқга туриб сизларга етказиб бераман. Аллоҳ мурожаатида Али(а) ни исломий уммат ўртасида мени васим, мендан кейин эса Имом қилиб таъинлаган Уни мавқеи мени олдимда худди Ҳорунни Мўсо (а) олдидаги мавқеига ўхшайди\nМендан кейин пайғамбар бўлмайди. Али(а) Аллоҳ ва пайғамбардан кейин барча исломий аҳкомларни давом эттиришга эгалик қилувчи шахсият дир.\nMore in this category: « Ғадири Хумда ислом пайғамбари (с)нинг хутбалари (3 қисм)\tИмоматни эълон этилиши »


MR Магний сульфати – medu.uz – Дорилар ҳақида маълумотлар ўзбек тилида\nMR Магний сульфати\nHome Йўриқномалар MR Магний сульфати\nMR MAGNIY SULFAT\nПрепаратнинг савдо номи: MR Магний сульфати\nТаъсир этувчи модда (ХПН): магний сульфат\nфаол модда: магний сульфати – 1,25 г.\nёрдамчи модда: инъекция учун сув 5,0 мл гача.\nОписание: тиниқ рангсиз эритма.\nФармакотерапевтик гуруҳи: Антигипертензив воситалар.\nАТХ коди: В05ХА05\nМагний кальцийнинг физиологик антагонисти, кўпчилик алмашинув реакциялари, шу жумладан синтез ва энергия ажралиб чиқиши билан боғлиқ реакцияларнинг метаболик кофактори ҳисобланади, катехоламинлар секрециясини камайтиради, Na+-К+ – АТФаза фаолиятини, нейрокимёвий узатишни, мушак таъсирчанлигини тартибга солади, марказий нерв тизимида, периферик нерв тизимида ацетилхолин миқдорини камайтиради, бунинг натижасида седатив, оғриқсизлантирувчи, қон томир тортишишига қарши, спазмолитик, сафро ҳайдовчи ва токолитик таъсир кўрсатади. Препарат коронар ва периферик артерияларни кенгайтиради, артериал қон босимини, юракка тушадиган постюкламани пасайтиради, миокарднинг реперфузион шикастланиши ривожланишини секинлаштиради. Юрак қоринчалари ва қоринча усти аритмияларининг сонини камайтиради, синус ва атриовентрикуляр тугун соҳасидаги ўтказувчанликни секинлаштиради.\nМагнийнинг антитромбоцитар хусусиятлари А2 тромбоксани, липоксигеназа ҳосилалари (12-НЕТЕ) синтезининг камайиши, юқори зичликдаги простациклин ва липопротеинлар синтезининг рағбатлантириши билан боғлиқ. Дозаси оширилганида магний салбий изотроп ва мушакни релаксацияловчи таъсирни келтириб чиқариши мумкин.\nПарентерал киритилганида магний тезда органлар ва тўқималарга ўтади, гематоэнцефалик тўсиқ, йўлдош орқали ўтади, юқори концентрацияларда кўкрак сутига ўтади. Препарат асосан сийдик билан чиқарилади.\nТизимли самаралар вена ичига юборилганидан сўнг 1 минут давомида ва мушак ичига юборилганидан сўнг 1 соатдан кейин ривожланади. Вена ичига юборилганида магнийнинг таъсир қилиш вақти – 30 минут, мушак ичига юборилганида – 3-4 соат ташкил қилади.\nГипертоник криз, юрак ритми қоринча бузилишлари («пируэт» туридаги тахикардия); қон томир тортишиш синдроми; эклампсия, гипомагниемия, магнийга бўлган юқори эҳтиёж. Муддатидан олдинги туғруқларнинг комплекс даволашида, зўриқиш стенокардиясида, оғир металларнинг тузлари, тетраэтилқўрғошин, эрувчан барий тузлари (антидот) билан заҳарланганда қўлланади.\nМушак ичига, вена ичига секин киритиш ёки вена ичига инфузия кўринишида буюрилади. Юборишлар сони ва дозалари қўлланадиган ҳолат ва терапевтик самарага қараб индивидуал белгиланади. Инфузия тарзида юборилганида препарат 0,9% ли натрий хлорид эритмаси ёки 5% ли глюкоза эритмаси билан аралаштирилади. Вена ичига инъекцияларда юбориш тезлиги одатда минутига 150 мг (минутига 0,6 мл дан) ошмаслиги керак, аритмиялар ва ҳомиладор аёллардаги эклампсияни даволаш бундан мустасно. Тайёрланган инфузион эритмаларни дарҳол қўллаш зарур (сақлаб қўйиш мумкин эмас).\nГипомагниемия. Мўътадил ифодаланган гипомагниемияда (0,5-0,7 ммоль/л) катталарга ҳар 6 соатда мушак ичига 4 мл (1 г магний сульфат)дан буюрилади.\nОғир гипомагниемияда (<0,5 ммоль/л) мушак ичига юборилганида умумий доза 1 мл/кг (250 мг/кг гача) оширилади ва 4 соат давомида қисмлар билан юборилади. Оғир гипомагниемияда вена ичига инфузия тарзида юборилганида 20 мл препарат (5 г магний сульфат) 1 л 0,9% ли натрий хлорид эритмаси ёки 5% ли глюкозага қўшилади ва камида 3 соат давомида юборилади.\nВена ичига юборилганида максимал суткалик доза 72 мл (18 г) ни ташкил этади. Зарурат туғилганида инфузия бир неча сутка давомида такрорланади.\nАртериал гипертензия. I-II босқичдаги артериал гипертензияда ҳар куни мушак ичига 5-10-20 мл дан юборилади. Даволаш курси – 15-20 инъекция ташкил қилади, бунда артериал қон босими даражасининг пасайиши билан бирга яққол ифодаланган стенокардиянинг камайиши ҳам кузатилиши мумкин.\nГипертоник криз. Мушак ичига ёки вена ичига 10-20 мл дан оқимли шаклда секин юборилади.\nЮрак аритмиялари. Аритмияларни тўхтатиш учун 5-10 минут давомида вена ичига 4-8 мл (1-2 г магний сульфат) буюрилади, зарурат туғилганида инъекцияни такрорлаш мумкин (умумий киритилиш 4 г гача магний сульфат). Олдинига камида 5 минут давомида 8 мл юклама дозасида юбориш, кейин 0,9% ли натрий хлорид эритмаси ёки 5% глюкоза эритмасига аралаштирилган 20 мл препарат инфузияси камида 6 соат давомида амалга оширилиши мумкин ёки олдинига камида 30 минут давомида 8 мл юбориш, кейин камида 12 соат давомида инфузияни амалга ошириш мумкин.\nИшемик инсульт. 5-7 сутка давомида вена ичига 10-20 мл дан буюрилади.\nТомир тортишиш синдроми. Катталарга мушак ичига 5-10-20 мл буюрилади. Болаларга мушак ичига 0,08-0,16 мл/кг тана вазни (20-40 мг/кг) ҳисобидан буюрилади.\nҲомиладорлар токсикози. Суткасига мушак ичига 1-2 марта 10-20 мл дан (бир вақтнинг ўзида нейролептиклар қабули билан бирлаштириш мумкин) буюрилади.\nПреэклампсия ёки эклампсияда мушак ичига ёки вена ичига юборилади. Олдинига бир марта мушак ичига ҳар бир думбага 10 мл дан ёки 3-4 минут давомида вена ичига 16 мл (4 г магний сульфат) буюрилади. Ундан кейин пай рефлекслари ва нафас олиш фаолиятини мунтазам назорат қилган ҳолда ҳар 4 соатда мушак ичига 16-20 мл (4-5 г) ёки вена ичига томчилатиб соатига 4-8 мл (1-2 г/соат) киритишда давом эттирилади. Даволаш хуруж тўхтагунга қадар давом эттирилади. Максимал суткалик доза – 40 г магний сульфат, буйрак фаолияти бузилганида – 20 г/48 соат ташкил қилади.\nТуғруқни оғриқсизлантириш. Мушак ичига 5-10-20 мл дан, зарурат туғилганида магний сульфат анальгетиклар билан аралаштирилади.\nСийдикни тутилиши. Сийдикни тутилиши ва оғир санчиқларда мушак ичига 5-10 мл препарат ёки вена ичига 5 марта эритилган 5-10 мл 25% ли магний сульфат эритмаси юборилади (шунингдек клизма кўринишида буюриланади).\nАнтидот сифатида. Симоб, маргимуш, тетраэтилқўрғошин билан интоксикацияда вена ичига 2,5-5 марта эритилган 25% ли магний сульфат эритмаси 5-10 мл дан юборилади. Эрувчан барий тузлари билан заҳарланганда вена ичига 4-8 мл буюрилади ёки меъда 1% ли магний сульфат эритмаси билан ювилади.\nЯнги туғилган чақалоқлар. Янги туғилган чақалоқларда бош суяги ичи гипертензияси ва оғир асфиксияда комплекс терапияда суткасига мушак ичига юбориш 0,2 мл/кг тана вазни дозасидан бошланади ва 3-4-суткада доза суткасига 0,8 мл/кг тана вазнигача 3-8 сутка давомида оширилади. Янги туғилган чақалоқларда магний танқислигини бартараф этиш учун 5-8 кун давомида суткасига 1 марта 0,5-0,8 мл/кг дан буюриланади.\nЮрак-қон томир тизими томонидан: артериал гипотензия, брадикардия, юрак уришини ҳис қилиш, ўтказувчанликнинг бузилиши, қон қуйилишлари/қизиб кетишни ҳис қилиш, ЭКГда РQ интервалининг узайиши ва QRS комплексининг кенгайиши, аритмия, кома, юрак уришининг тўхташи.\nНафас олиш аъзолари томонидан: ҳансираш, нафас олишнинг сиқилиши.\nНерв тизими томонидан: бош оғриғи, бош айланиши, умумий холсизлик, уйқучанлик, онг чалкашиши, ҳушдан кетиш, кайфиятни тушиши, пай рефлексларининг пасайиши, диплопия, безовталик, нутқ бузилиши, тремор ва оёқ-қўлларнинг увушиб қолиши.\nТаянч-ҳаракат аппарати томонидан: мушакни бўшаши.\nОвқат ҳазм қилиш йўлли томонидан: кўнгил айниши, қусиш.\nИммун тизими томонидан: аллергик реакциялар, шу жумладан анафилактик шок, ангионевротик шиш, гипертермик синдром, увушиш.\nТери томонидан: гиперемия, қичиш, тошма, эшак еми, кучли терлаш.\nСийдик чиқариш тизими томонидан: полиурия.\nРепродуктив тизим ва кўкрак безлари томонидан: бачадон атонияси.\nМоддалар алмашинуви, метаболизм бузилиши: гипокальциемия, гипофосфатемия, гиперосмоляр дегидратация.\nИнъекция жойидаги бузилишлар: гиперемия, шиш, оғриқ.\nПрепарат компонентларига индивидуал юқори сезувчанлик; артериал гипотензия; яққол ифодаланган брадикардия (юрак қисқаришлари тез-тезлиги минутига 55 та юрак уришидан кам); атриовентрикуляр блокада; кальций танқислиги ва нафас олиш марказининг сусайиши билан шартланган ҳолатлар; кахексия; буйрак фаолиятининг бузилиши; яққол ифодаланган жигар ёки буйрак етишмовчилиги; миастения; хавфли ўсмаларда қўлланади.\nКальций ионлари магний ионларига нисбатан антагонистик таъсирга эга, бу улар бир вақтда қўлланганида магний сульфатнинг фармакологик самаралари пасайишига олиб келади. Препарат марказий нерв тизимини (наркотик моддалар, аналгетиклар) сусайтирувчи дори воситаларининг таъсирини кучайтиради. Миорелаксантлар ва нифедипин бир вақтда қўлланганида нейромушак блокадаси кучаяди. Нифедипин каби кальций каналларининг блокаторлари билан бир вақтда қўлланганида кальций мувозанатининг бузилишига ва мушак фаолиятининг бузилишига олиб келиши мумкин.\nБарбитуратлар, наркотик аналгетиклар ва антигипертензив воситалар нафас олиш марказининг эҳтимолий сусайтиришини оширади. Юрак гликозидлари ўтказувчанлигининг бузилиши ва атриовентрикуляр блокада ривожланиши хавфини оширади.\nАнтитромботик воситалар, К витамини антагонистлари, изониазид, моноаминларни тескари нейронал босиб олишнинг носелектив ингибиторлари самараси пасаяди.\nМексилетиннинг чиқарилиши секинлашиши ва шу муносабат билан унинг дозасини қайта кўриб чиқиш талаб этилиши мумкин.\nПропафенон билан иккала препарат таъсири кучаяди ва токсик самараси хавфи ошади.\nТетрациклинлар гуруҳига кирувчи антибиотикларнинг сўрилишини бузалади, ичак тутилиши эҳтимоли бор, стрептомицин ва тобрамицин таъсирини сусайтиради.\nДаволаш бошланишидан олдин қондаги магний даражасини аниқлаш керак. Катталарда қон плазмасидаги магнийнинг нормал даражаси 0,75-1,26 ммоль/л ни ташкил этади. Препарат қўлланганида магнийнинг сийдик билан ажралиб чиқишининг ошиши ҳужайра ташқарисидаги суюқликнинг кўпайишида, буйрак қон томирларининг кенгайишида, гиперкальциемияда, натрийнинг сийдик билан чиқарилиш даражасининг юқорилигида, осмотик сийдик ҳайдовчи (мочевина, маннит, глюкоза), «ҳалқали» сийдик ҳайдовчи (фуросемид, этакрин кислота, тиазидлар) воситалар тайинланганида, юрак гликозидлари, кальцитонин, тиреоидин қабул қилинганида, узоқ вақт давомида (3-4 суткадан ортиқ) дезоксикортикостерон ацетат юборилганида содир бўлишини ҳисобга олиш зарур. Магний чиқарилишининг секинлашуви паратгормон киритилганида кузатилади. Буйрак етишмовчилигида магний чиқарилиши секинлашади, такрорий киритишларда унинг кумуляцияси юз бериши мумкин. Шу боис кекса ёшли беморларда ва буйрак фаолиятининг оғир бузилишларига эга беморларда доза 48 соат ичида 20 г магний сульфат (81 ммоль Mg2+)дан ошмаслиги керак, олигурияга эга ёки буйрак фаолиятининг оғир бузилишларига эга беморларда магний сульфатни вена ичига тез юбориш мумкин эмас. Сийдик чиқариш йўллари инфекциялари аммиак-магнийли фосфатлар преципитациясини тезлаштиради, бунда магнезиотерапия вақтинчалик тавсия этилмайди. Магний чиқарилиши бузилганида магний сульфат парентерал киритилганидан кейин гипермагниемия эҳтимоли бор.\nМиастения ва нафас олиш аъзолари касалликларида эҳтиёткорлик билан қўллаш керак. Препарат узоқ вақт давомида қўлланганида юрак-қон томир тизими, пай рефлекслари, буйрак фаолияти ва нафас олиш тез-тезлигини мониторинг қилиш тавсия этилади.\nМагний сульфатни вена ичига киритишни секинлик билан амалга ошириш лозим: киритиш тезлиги ҳаддан ташқари юқори бўлганида гипермагниемия юзага келиши эҳтимоли мавжуд (симптомлари: кўнгил айниши, парестезиялар, седатив самара, гиповентиляция апноэга қадар, чуқур пай рефлексларининг пасайиши). В6 витамини ва инсулиннинг бир вақтда парентерал юборилиши магнезиотерапиянинг самарадорлигини оширади.\nВена ичига магний сульфат ва кальций препаратларини бир вақтда юбориш зарурати туғилганида уларни турли веналарга юбориш зарур, бунда магний даражаси организмдаги кальций даражасига боғлиқлигини инобатга олиш керак.\nМагний сульфатни ҳомиладорлик даврида алоҳида эҳтиёткорлик билан, қондаги магний концентрациясини ҳисобга олган ҳолда, кутилаётган терапевтик самара ҳомила учун эҳтимолий хавфдан юқори бўлган ҳолатларда қўллаш керак. Туғруқ пайтида оғриқсизлантиришда бачадон мушакларининг қисқариш қобилияти сусайиши эҳтимолини ҳисобга олиш зарур, бу туғруқни рағбатлантирувчи воситаларни қўллашни талаб этади.\nПрепаратдан фойдаланиш зарурати пайдо бўлганида эмизишни тўхтатиш лозим.\nПрепаратни педиатрия амалиётида қўллаш мумкин.\nАвтотранспорт ёки бошқа механизмларни бошқаришда ҳаракатлар тезлигига таъсир қилиш қобилияти.\nПотенциал хавфли механизмлар билан ишлаганда ёки автотранспортни бошқарганда эҳтиёт бўлиш кераклиги ҳақида беморларни огоҳлантириш зарур, чунки препарат седатив таъсир кўрсатади.\nФармацевтик жиҳатдан кальций препаратлари, этанол (юқори концентрацияларда), карбонатлар, ишқорий металлар гидрокарбонатлари ва фосфатлари, маргимуш кислотаси, барий, стронций тузлари, клиндамицин фосфати, гидрокортизон натрий сукцинати, полимиксин В сульфати, прокаин гидрохлориди, салицилатлар ва тартратлар билан номутаносиблик (чўкма ҳосил бўлади). Mg2+ нинг аралашмалардаги 10 ммоль/млдан ортиқ концентрациясида тўлиқ парентерал озиқланиш учун ёғли эмульсиялар қатламларга ажралиши мумкин.\nДозани шириб юборилиши\nСимптомлари: гипермагниемия белгилари қон зардобидаги магний концентрацияси ошиши тартибида:\nчуқур пай рефлексларининг пасайиши (2-3,5 ммоль/л);\nЭКГда PQ интервалининг узайиши ва QRS комплексининг кенгайиши (2,5-5 ммоль/л);\nчуқур пай рефлексларини йўқотиш (4-5 ммоль/л);\nнафас олиш марказининг жабрланиши (5-6,5 ммоль/л);\nюрак ўтказувчанлигининг бузилиши (7,5 ммоль/л);\nюрак уришининг тўхташи (12,5 ммоль/л) кузатилади.\nБундан ташқари, гипергидроз, безовталик, ҳаракатларнинг сусайиши, полиурия, бачадон атонияси.\nДаволаш: кальций препаратлари (кальций хлорид ёки глюконат) ўзига хос антидот ҳисобланади, уларни вена ичига секин юбориш керак. Мўътадил гипермагниемияда фуросемид буюриш мумкин. Нафас олишнинг сиқилишини вена ичига 5-10 мл 10% ли кальций хлорид эритмасини юбориш, кислород ингаляцияси, ўпканинг сунъий вентиляцияси билан бартараф этилади. Оғир ҳолатларда перитонеал диализ ёки гемодиализ амалга оширилади. Юрак-қон томир ва марказий нерв тизими фаолиятини таъсир қилувчи симптоматик воситалар буюрилади.\n25% ли инъекция учун эритма 5 мл дан ампулаларда №10.


Бош штаб қўшинларни жанговар ва кундалик фаолиятини бошқариш маркази раҳбарияти томонидан биринчи марта Марказий ҳарбий округ қўмондонлиги қўққисдан текширилди\nТезкор навбатчи томонидан берилган “йиғин” сигналига мувофиқ, шахсий таркиб қурол-аслаҳа ва экипировкасини олиб, қисқа фурсатда жанговар шай ҳолатга ўтди. Жанговар техникалар паркидан ҳарбий техникалар колоннаси “Сазаган” дала ўқув майдонига йўл олди.\n– Сўнгги икки йил ичида мудофаа вазирлиги қўшинларида мобил қўмондонлик пунктлари замонавий информацион алоқа ва техник воситалар билан бутланди. Бу эса ҳаракатда ва жойда маълумотларни узатиш ва қабул қилиш, ҳар қандай шароитда қўмондонлик билан видеомулоқотни ташкил этиш, асосийси бўлинмаларни бошқариш каби кенг имкониятлар сари йўл очди, – дейди полковник Диёрбек Тожибоев. – Бундан бир неча йиллар олдин мобил қўмондонлик пунктлари бўлса-да, техник воситалар эски, алоқа сифати яхши бўлмаган. Кўпроқ стационар (бир жойдаги) пунктдан фойдаланилган. Ҳозирги кунда эса мобил пунктлар энг сўнгги маркадаги техник воситалар билан таъминланган.\nДала ўқув майдонида техникалар ниқобланди.\nШунингдек, ҳарбий хизматчилар ташаббуси билан барпо этилган кўп функцияли мобил устахона ҳамда зенит қуролига ўрнатилган зирҳли қалқон қўшинлар ҳаётига татбиқ этилди.\nНАТО саммитида кучлар тайёрлиги оширилиши ташаббуси тасдиқланди


Ўзбек элчиси муаммоларни рад этди\n18 май 2021, Тошкент вақти: 21:09\nЎзбек элчихонаси ташкил этган кўргазмада икки қўшни давлат ўртасидаги муносабатлар алвон рангларда кўрсатилган.\nЎзбекистон мустақиллик куни муносабати билан Душанбеда махсус кўргазма ташкил қилган мамлакат элчиси¸ Тошкент ва Душанбе ўртасида на иқтисодий ва на сиëсий муаммо борлигини инкор қилди.\nТожикистон миллий кутубхонасида Ўзбекистоннинг Тожикистондаги элчихонаси ташаббуси билан ташкил этилган кўргазмада ўзбекларнинг ижтимоий, иқтисодий, маданий ва сиёсий ҳаётидан ҳикоя қилувчи китоблар, журнал ва газеталар ҳамда ўзбек қўшиқчилари пластинкалари намойиш этилди.\nТадбирда сўз олган Ўзбекистон элчиси Шоислом Шоқосимов ўз мамлакатининг Тожикистон билан ижтимоий, иқтисодий ва сиёсий муносабатларида ҳеч қандай муаммо йўқлиги ва икки давлат алоқалари кундан-кунга яхшиланаётганини таъкидлади.\n- Ҳозир ҳар томонлама ривожланиш бор. Мана, ўғит, газ, электр энергияси, мебел каби кўплаб маҳсулотлар Тожикистонга Ўзбекистондан келаяпти. Биз ҳам керакли молларни Тожикистондан олиб турибмиз, ўтган йилларга нисбатан кўпроқ. Иқтисодда, менимча, ҳозирча ҳеч қандай тўсиқ йўқ. Ҳажм бўйича Ўзбекистон биринчилар қатори Тожикистоннинг ҳамкори. Сиёсатда эса¸ умуман бизларда ҳеч қандай муаммо йўқ. Маданий ҳамкорликларимиз ҳам ривожланаяпти. Бу соҳада кўп ишлар қилинаяпти. Лекин ҳали бундан ҳам кўп ишларни қилишимиз керак, деди ўзбек дипломати.\nАйни пайтда тожик дипломатлари Ўзбекистон элчисининг гапларини тўла маъқуллайди, деб бўлмайди. Тожикистон Ташқи ишлар вазирлиги матбуот хизмати бошлиғи Давлат Назриев Тожикистоннинг Ўзбекистон билан муносабатларида муаммолар борлигини яширмади.\n- Ўзбекистон яқин қўшниларимиздан бўлгани учун¸ албатта¸ орамизда айрим муаммолар бор. Масалан, бизларга тарихдан мерос қолган чегара масаласини биз охиригача олиб боришимиз зарур. Биз истасак- истамасак, бу масала атрофида баҳслар, турли гап-сўзлар бўлиб туради. Яна бошқа масала - бу виза масаласи. Гарчи дунёдаги бошқа мамлакатлар билан ҳам виза тартиби жорий қилинган эса-да, аммо бу борада бирор киши гапирмайди. Лекин Ўзбекистон билан мавжуд виза тартиби масаласи атрофида кўп гаплар бўлиб туради. Бугун ўтказилганидек маданий тадбирларни тез-тез ташкил қилиш ортидан алоқаларимиз ҳар томонлама яхшиланишига умид қиламиз, деди Тожикистон Ташқи ишлар вазирлиги расмийси.\nТожикистонлик таҳлилчилар ўзбек-тожик муносабатига турлича баҳо беришади.\nМустақил таҳлилчи Ҳикматулло Сайфуллозода Ўзбекистон ва Тожикистон расмийларининг бир-бирига нисбатан юритаётган сиёсатини ижобий баҳолай олмаслигини айтади.\n- Икки халқнинг бир-бирига муносабатида ҳеч қандай муаммо йўқ. Муаммо фақат сиёсий, ижтимоий ва иқтисодий масалаларда сира келиша олмаётган икки давлат режимидадир, дейди Сайфуллозода.\nТаҳлилчи ўтган 18 йил бадалида яхши томонга ўзгармаган ўзбек-тожик муносабатлари яқин келажакда яхшиланишига ишонмаслигини қўшимча қилади.\nБироқ бошқа бир таҳлилчи Иброҳим Усмон Ўзбекистон энг оғир кунда, яъни фуқаролар уруши чоғида ҳам Тожикистон билан бирга бўлганини унутмасликка чақиради.\n- Ҳар иккала томон ҳам муносабатларни яхшилашга уринишмоқда. Бу борада амалга оширилган ва оширилаётган ишларни унутмаслик лозим. Ана шу уринишлар натижасида ўтган 10 йил мобайнида Ўзбекистон ва Тожикистон давлат чегараларининг катта қисми аниқлаштирилди ва у ҳар иккала давлат парламентлари томонидан ратификация қилинди.\nБошқа томондан, Ўзбекистон ва Тожикистон маданий алоқалари сўнгги йилларда яхшиланмоқда. Бунга ўзбекистонлик санъаткорларнинг Душанбега ёки аксинча тожик қўшиқчиларининг Тошкентга гастрол сафарлари мисол бўла олади. Мана, ўзбек ёзувчилари ва шоирларининг китоблари бизда, бизнинг ёзувчи ва шоирларимизнинг китоблари эса Ўзбекистон нашриётларида дунё юзини кўрмоқда. Мен бу алоқаларимизнинг янада ривожланишига шубҳасиз ишонаман, дейди Иброҳим Усмон.


Эй исломий армиялар, Роҳинга мусулмонларининг давом этаётган машаққатига ва охири кўринмаётган азоб-уқубатига ким чек қўяди?! - | Hizb-Uzbekiston.info\nHome›АР-РОЯ ГАЗЕТАСИ›Эй исломий армиялар, Роҳинга мусулмонларининг давом этаётган машаққатига ва охири кўринмаётган азоб-уқубатига ким чек қўяди?!\nЭй исломий армиялар, Роҳинга мусулмонларининг давом этаётган машаққатига ва охири кўринмаётган азоб-уқубатига ким чек қўяди?!\nҲижрий 1438 йил 28 шаввол, милодий 2017 йил 22 июл шанба куни «Ал-Жазира» сайтида бундай хабар тарқатилди:\n«БМТнинг Мьянмадаги инсон ҳуқуқлари вазияти бўйича махсус маърузачиси Янги Ли ҳукуматни юрт ғарбидаги Рахин вилоятида мусулмонларга қарши содир этилаётган зўравонликлар сабабларига барҳам бериш учун «етарли сайъ-ҳаракат» қилмаганликда қаттиқ айблади.\nКеча ўзининг Мьянмадаги 12 кунлик сафарини ниҳоясига етказган БМТ маърузачиси, ҳукумат унга Рахин шимолида, яъни қадимда Аракан, дея танилган айни вилоятда амалиётлар олиб борилаётган минтақаларни зиёрат қилишига рухсат бермаганини таъкидлади.\n«Менинг ўтган январ ойида қилган зиёратим чоғидаги вазиятга солиштирилганда, Роҳинга мусулмонлари вазиятида умумий олганда ҳеч қандай ўзгариш бўлмади, аксинча, Рахин шимолидаги вазиятлар янада мураккаблашган», дейди маърузачи хоним.\nУ хавфсизлик кучларининг амалиётлар чоғида содир этаётган қатор қонунбузарликлари ҳақида ҳамон маълумотлар олаётганини айтади.\nЯнги Лига кўра, «номаълум шахслар» Роҳинга мусулмонларига қарши ҳужумлар содир этишган ва бунга уларнинг ҳукуматдан ўзларини шу давлат фуқаролари эканликларини исботлаши учун талабнома топширганликлари сабаб бўлган.\nШунингдек, Роҳинга мусулмонларининг ҳукумат билан бўлган айни ҳаракатларига ёрдам берган қишлоқ маъмурияти ва бошқа мусулмонлар ҳам ҳужум нишонига айланмоқдалар. Бундай вазият Роҳинга ватандошларини қўрқитиб қўйган ва баъзан зўравонлик амалиётларига қўл уришларига ҳам мажбур қилган.\nЯнги Лига ўзининг айни сафари натижаларини БМТ бош ассамблеясига топширмоқчи бўлаётган ҳисоботида батафсил баён этишини билдирди.\nМьянма ҳукуматининг 1982 йилда чиқарган қонунига кўра, Роҳинга мусулмонлари фуқаролик ҳуқуқдан маҳрум этилган ва бунинг натижасида улардан бир миллиондан зиёди Рахин вилоятидаги жамлоқларда кун кечирмоқда.\nБундан ташқари, Роҳинга мусулмонлари бир неча бор қирғинга учраши ва қувғин қилиниши оқибатида кўпчилиги бутпараст бўлган аҳоли билан нохолис ҳукумат ўртасида репрессия қилинган озчиликка айланиб қолишди.\nҲукумат Роҳинга мусулмонларини «Бангладешдан келган ноқонуний муҳожирлар», деб ҳисоблайди. Бироқ БМТ уларни «дунёда энг кўп репрессияга учраган диний озчилик», дея тавсифлайди.\n2012 йил июнда Роҳинга мусулмонларига қарши зўравонлик амалиётлари аланга олганда, улардан ўн минглаби қўшни давлатларга қочиб ўтган ва ўз навбатида, бу уларни одам савдоси билан шуғулланувчилар қўлига тушишларига олиб келган».\nРоя газетасининг 2017 йил 26 июл чоршанба кунги 140-сонидан\nТанзания давлат хавфсизлик хизмати Ҳизб ут-Таҳрир аъзоларидан уч нафарини ҳибсга олди\nКаримов режими ўзининг Ислом динига душманлик амалиётида маҳалла фаолларидан фойдаланмоқда


Иймон махлуқми? » Тавҳид\n1,312 марта ўқилган\nИймон махлуқми деган масала Қуръон махлуқми ёки йўқми деган масаладан келиб чиққан. Ўша жаҳмияларнинг замонидаги машҳур фитналар ушбу фитнанинг онасидир. Шундай қилиб иймон махлуқми ёки йўқми деган низо юзага келди. Шайхулислом Ибн Таймия роҳимаҳуллоҳдан: Иймон махлуқми ёки йўқми, деб сўралганда шундай жавоб бердилар: «Жавобга ўтадиган бўлсак, жаҳмияларнинг Қуръон махлуқми ёки йўқми, деган фитнаси юз берган кезлари ушбу масалада ҳам низо бошланди. Ушбу ишлар (кетидан) имом Аҳмад ва у кишидан бошқа мусулмон уламоларининг бошига оғир кунлар тушди. Шундай ишлар рўй бердики, ҳозир уни ёдга олсак (вақт) чўзилиб кетади. Бироқ Қуръон Аллоҳнинг Каломидир, махлуқ эмас, деган сўз зоҳир бўлгач ва Аллоҳ таоло исму сифатларни инкор этувчи жаҳмияларнинг ўтини ўчиргач, Аллоҳ нозил қилган калом махлуқдир, деб лафз деган калима билан ифодалайдиган бир тоифа ўртага чиқди. Натижада Қуръон ўқиётгандаги лафзларимиз ёки тиловатимиз ё қироатимиз махлуқдир деб, бироқ бу сўзлари билан овозларимиз ва ҳаракатларимиз билан қироат қиладиганимиз бўлмиш Аллоҳнинг Каломини ҳам ушбу сўзлари остига киргазишни мақсад қилардилар. Буларнинг қаршисига бошқа бир тоифа чиқиб айтдики: Қуръон (қироат қилаётгандаги) лафзларимиз махлуқ эмас. Имом Аҳмад эса икки тоифага ҳам раддия бериб айтдиларки: «Ким Қуръон (ўқиётгандаги) лафзим махлуқ деса, бас, у жаҳмиядир. Ким Қуръон (ўқиётгандаги лафзим) махлуқ эмас деса, бас, у бидъатчидир». Ана шу дамда одамлар иймон масаласида гапира бошлашди. Бир тоифа айтдики: Иймон махлуқдир. Бу сўзлари билан Аллоҳ таоло иймон ҳақида айтган «Ла илаҳа иллаллоҳ» калимасини ҳам ушбу (иймон махлуқдир) сўзлари остига киргазишгача етиб боришди. Натижада ушбу сўзларидан «Ла илаҳа иллаллоҳ» калимаси ҳам махлуқ, Аллоҳ таоло уни гапирмаган, деган (бузуқ) маънолар келиб чиқди. Шунда имом Аҳмад бу кимсаларни бидъатчи деб, шундай дедилар: «Пайғамбар соллаллоҳу алайҳи ва саллам айтдиларки: «Иймон етмиш нечадир шохчадан иборат, энг олий (шохчаси): Ла илаҳа иллаллоҳ, сўзидир». Энди, Ла илаҳа иллаллоҳ калимаси махлуқ бўладими»? Имом Аҳмад ирода қилганлари шу эдики, кимки: Қуръон (ўқиётгандаги) лафзларимиз, тиловатимиз ва қироатимиз махлуқ деса, унинг сўзидан Аллоҳ таоло Ўзи нозил қилган Қуръонни гапирмаган-сўзламаган ва ушбу нозил қилинган Қуръон Аллоҳнинг Каломи эмас деган (бузуқ) маъно келиб чиқади..» («Мажмуъ Фатава» (7/655)).\nИбн Таймия роҳимаҳуллоҳ яна шундай дедилар: «Агар кимдир: Иймон махлуқ ёки махлуқ эмас, деса унга айтиладики: Иймон деб нимани ирода қиляпсан? «Ла илаҳа иллаллоҳ» калимаси каби Аллоҳнинг каломиними ёки Аллоҳнинг «Мўмин» исми далолат қилган «Ийман» каби Аллоҳнинг сифатини ирода қилаётган бўлсанг, бас, у махлуқ эмас. Ёки бандаларнинг феъл ва сифатларидан бирор нарсани ирода қиляпсанми? Бандаларнинг бари махлуқдир. Уларнинг жамийки феъл ва сифатлари махлуқдир. Йўқдан бор қилинган махлуқни яратилинмаган (қандайдир бир) азалий сифати бўлмайди. Оғзидан чиққан гапини тасаввур қилиб кўрган киши бу гапни айтмайди. Ана шундай орага аниқлик ва тафсилот киритилса ҳидоят зоҳир бўлиб, йўл аниқ-равшан бўлади. Дарҳақиқат оқил кишиларнинг ўрталаридаги аксар келишмовчилик исм-номлар ўртасидаги муштараклик жиҳатидан юз берди. Бунга ўхшаши, одамлар ўртасида нафий ва исбот билан боғлиқ кўплаб келишмовчиликларни олсак бўлади. Агар хитоб (қилинган жумлага) аниқлик тафсилот киритилса хато нима-ю, тўғри нима экани аниқ бўлади. Халқларга вожиб бўлгани Китобу Суннат исбот қилганини исбот қилишиб, Китобу Суннат инкор этганини инкор қилмоқларидир. Китобу Суннат нафий ҳам, исбот ҳам қилмаган масалада эса ушбу сўзни айтувчи кишидан аниқлик киритишни талаб қилишлари лозим. Кимки Аллоҳу Росули исбот қилганини исбот қилса, дарҳақиқат, тўғриликка етишибди. Кимки Аллоҳу Росули инкор қилганини инкор қилса, дарҳақиқат, тўғриликка эришибди. Аммо кимки Аллоҳ инкор қилганини исбот қилса ёки Аллоҳ исбот қилганини инкор этса, дарҳақиқат, ҳақ динни ботилга чалкаштириб юборибди. Демак сўзидаги ҳақ нима-ю, ботил нима, деб аниқлик киритилади. Ҳақи олиниб, ботили тарк этилади. Китобу Суннатга хилоф чиққан ҳар бир кимса очиқ ақлга-мантиққа ҳам хилоф чиқади. Чунки тиниқ ақл-мантиқ саҳиҳ нақлга хилоф келмайди. Худди пайғамбарлардан нақл қилингани ўзаро бир-бирига зид келмаганидек. Бироқ кўплаб инсонлар булар ўртасида ўзаро зиддият бор деб гумон қилади. Ўшалар Китоб борасида ихтилофлашганлардир: «Ўша (азоб) Аллоҳ бу Китоб (Таврот)ни ҳақ билан нозил қилгани сабаблидир. Албатта бу Китоб хусусида талашиб-тортишадиган кимсалар мангу талашдадирлар (яъни, улар ҳеч қачон ҳақ билан келиша олмайдилар)» (Бақара: 176). Аллоҳ таолодан бизни тўғри йўлга, неъмат ато этилган пайғамбар, сиддиқ, шаҳид ва солиҳ зотларнинг йўлига йўллашини сўраймиз. Улар энг яхши ҳамроҳлардир» («Мажмуъ Фатава» (7/664)).\n«Имом Аҳмад роҳимаҳуллоҳ шундай дедилар: «Кимки: Иймон махлуқ, деса куфр келтирибди. Кимки: Иймон махлуқ эмас, деса бидъатчи бўлибди». Мутлақ сукут сақлаш лозим, деганлар ҳам бор. Ёки иймон сўзи азалий, феъллари эса махлуқдир, деганлар ҳам бўлди. Бу (қовл)ни Ибн Ҳамадон «Ниҳая ал-Мубтадиъин»да айтди ва у саҳиҳроқдир. У киши ушбу қовлни Ибн Абу Мусо ва бошқалардан нақл қилди. Имом Ҳофиз Ибн Ражаб «Тобақот ал-Асҳаб»да ҳофиз Абдулғоний Мақдисийга таржимаи ҳол ёзиб, у кишидан ушбу лафзларни нақл қилган: «Имом Аҳмаддан шундай деганлари нақл қилинган: «Кимки иймон махлуқ деса, бас, у кофирдир. Кимки у (иймон) азалийдир деса, бас, у бидъатчидир». Ҳофиз Албулғоний айтдиларки: «Иймон махлуқ деган кимса кофир бўлади. Чунки намоз иймондандир. Ва у қироат, тасбиҳ ва Аллоҳ азза ва жаллани зикр қилишни ўз ичига олади. Кимки буларни махлуқ деса кофир бўлади. Шунингдек намоз қиём, ўтириш, ҳаракат, сукунат-жим туришни ҳам ўз ичига олади. Ким буларни азалий деса бидъатчи бўлади. Аллоҳ Ўзи тавфиқ берувчидир» (Муҳаммад ибн Аҳмад Саффариний «Лавамиул Анвар» (1/446)).\n/ Кутубхона / Ақида / Иймон махлуқми?\nSAKIYNA → 12.07.2013 йил\nASSALAMU ALAYKUM!O`LIM MAXLUQMI? TABORAK SURASIDA 2 OYAT O`LIMNI MAXLUQ EKANLIGIGA DALILMI? TAXOVIYNI AQIDA KITOBLARIDA KELTIRILGAN EKAN 10- MATNIDA\nTALABA → 22.07.2013 йил\nЯъни Аллоҳ таоло ҳар бир нарсанинг яратувчисидир. Осмонлар ва ердаги жамики мавжу-дотни фақатгина Аллоҳ таоло яратгандир. Ҳаттоки ўлим ҳам, гарчи у ҳаётсизлик ҳолати бўлса-да, Аллоҳ таборака ва таоло уни яратгандир. Аллоҳ таоло айтадики:\n«(Эй инсонлар, У) сизларнинг қайсиларингиз чиройлироқ-яхшироқ амал қилувчи эканлигингизни имтиҳон қилиш учун ўлим ва ҳаётни яратган зотдир» (Мулк: 2).\nОсмонлардаги ва ердаги ҳар бир нарсанинг яратувчиси Аллоҳ таолодир. Ундан бошқаси эмас. Ҳаммамиз биламизки, Аллоҳ таолонинг феълидан вужудга келган ҳар бир нарса Унинг махлуқидир. Осмонлар, ер, тоғлар, дарахтлар, қуёш, ой, юлдузлар, шамол – буларнинг бари Аллоҳнинг махлуқларидир. Шунингдек, ушбу махлуқларда содир бўладиган сифатлар, ўзга-ришлар ва ҳолатларнинг ҳам ҳаммаси Аллоҳ азза ва жалланинг махлуқларидир.\n• Шаъбоннинг охирги куни қазо рўза тутиш


Ўзбекистонда журналист ташқи дунёдан узилиб қолган | Institute for War and Peace Reporting\nЎзбекистонда журналист ташқи дунёдан узилиб қолган\nРасмийларнинг Сергей Наумов тутиб турилган жойни ошкор қилишдан бош тортаётгани унга нисбатан аёвсиз муносабат бўлаётгани юзасидан хавотир уйғотмоқда.\nСергей Наумов: (IWPR фотосурати)\nҲуқуқ фаоллари Ўзбекистон шимолий-ғарбидаги Хоразм вилоят ҳуқуқ-тартибот идоралари 21 сентябрдан эътиборан ёзишув ва мулоқот ҳуқуқидан мосуво қилишган мустақил журналист Сергей Наумов вазияти юзасидан жиддий хавотир билдирмоқдалар.\n50 ёшли Наумов IWPR, Россияда жойлашган Fergana.ru ахборот портали, Москвадаги “Политжурнал” журнали ва Ўзбекистондаги атроф-муҳит масалаларини ёритадиган давлат журнали билан ҳамкорлик қиларди.\nУни Урганчдаги уйидан маҳаллий милиция бўлимига олиб кетишаётганларида журналист қўлидан телефонини олиб қўйишгунча ҳамкасбига қўнғироқ қилишга улгуриб қолган, ўшандан буён у ҳеч ким билан бошқа алоқага чиқмаган.\nУни ҳимоя қилишга бел боғлаган адвокат Урганчга 24 сентябрь куни учиб келган ва Наумов шаҳар вақтинча сақлаш изоляторида тутиб турилганини ўрганишга муваффақ бўлган. У журналист билан учраша олмаган, бироқ эртаси куни у билан учрашиш учун изн олишга умид қилмоқда.\nАдвокат Наумовнинг судга юридик вакилсиз келишини кўзда тутувчи суд ордери нусхасини олган, ваҳоланки, судга юридик вакил билан бирга келишга журналистнинг ҳаққи бор эди. Журналистни гўё кўчадаги аёлга тан жароҳати етказгани учун “безорилик” моддаси бўйича 12 суткалик жазога ҳукм қилишган. Бу жиноий эмас, балки маъмурий ҳуқуқбузарлик бўлиб ҳисобланади. Наумов бу айбловларни рад этмоқда.\nБутун процедура жуда ошиғич ўтказилган. У айбланаётган нохуш воқеа шанба куни пешиндан сўнг рўй берган ва икки соат ичида Наумов ҳибсга олиниб, айблов эълон қилиниб, судга олиб келинган, суд мажлиси ўтказилган ва ҳукм чиқарилган.\nФранцияда жойлашган Марказий Осиёда инсон ҳуқуқларини ҳимоя қилиш ассоциацияси воқеалар ривожини диққат билан кузатиб борди ҳамда Сергей Наумовга қарши маҳкама жараёни сиёсийлаштирилгани ва бунинг майнабозчилик экани яққол кўриниб тургани, унда журналистнинг ўзини ҳимоя қилиш ҳуқуқи бузилгани тўғрисида баёнот тарқатди.\nЕХҲТнинг Оммавий ахборот воситалари эркинлиги масаласи бўйича вакили Дунья Миятович “Наумов тутиб турилган жой ва унинг қай тарзда ғойиб бўлгани ҳақида маълумот беришни сўраб, Ўзбекистон расмийларига мактуб йўллагани”ни маълум қилди. Ўзбекистон ЕХҲТ таркибига киради.\nҲуқуқни ҳимоя қилиш билан шуғулланувчи ташкилотлар, жумладан, “Хьюман Райтс Вотч”, “Амнести Интернэшнл” ва “Марказий Осиёда инсон ҳуқуқлари ассоциацияси” ҳуқуқ-тартибот идоралари Наумовни яшираётган бўлиши мумкинлигидан ўта хавотирга тушганлар.\nЎтмишдаги тажрибалар суд жараёни олдиндан белгилаб қўйилган натижага эга бўлиши учун Ўзбекистон расмийлари одатда гумонланувчиларни қийноқ остида қилмаган жиноятларини содир этганлик ҳақида иқрорномага қўл қўйиб беришга мажбур қилишни истаганларида ана шундай йўл тутишларини кўрсатади.\n“Ўзбекистонда ҳибсга олинган кишини ёзишув ва мулоқот ҳуқуқидан маҳрум қилган ҳолда тутиб туриш бўйича кўплаб ҳолатлар қайд этилган, - дейилади “Амнести” нинг “тезкор чоралар” кўриш тўғрисидаги баёнотида. – Кишини ёзишув ва мулоқот ҳуқуқидан маҳрум қилган ҳолда тутиб туриш уни аёвсиз муносабат ва қийноқ хавфи остига қўяди”.\nХьюман Райтс Вотч (Нью-Йорк) ташкилотининг Марказий Осиё бўйича тадқиқотчиси Стив Свердлов IWPRга қуйидагиларни айтди: “Биз [қўлга олишга оид қонуннинг] бу каби бузилишига зудлик билан жавоб қайтаришимиз керак. “Хьюман Райтс Вотч” журналист Сергей Наумов тақдири юзасидан жиддий ташвишга тушган. Биз бу каби ҳибсга олишларнинг энг қийин босқичи дастлабки соатларда, тергов органлари қийноқ қўллаётган пайтда бўлишини биламиз”.\n“Биз расмийларни Сергей Наумов тутиб турилган сақланаётган жойни зудлик билан ошкор қилишга, унга адвокат тақдим этишга ҳамда унга қўнғироқ қилиш ва бу шубҳали айбловнинг объектив текширилиши юзасидан ҳуқуқ беришга чақирамиз”.\nСвердлов Наумовни аёл кишининг тилла занжирини олиб қўйганликда айблаганлари ҳақидаги аввалги хабарларни эсга олади.\nҲозирги хавф шундан иборатки, расмийлар “безорилик”да айблаш билан 12 сутка ҳибсда тутиб туришдан Наумовга қарши жиддийроқ жиноий иш қўзғаш учун фойдаланмоқчилар. Шунинг учун унинг адвокати бу вақт ўтишини кутиб ўтирмай, мазкур маъмурий жазо юзасидан шикоят аризаси ёзишни режалаштирмоқда.\nРасмийлар, одатда, айбловлардан мухолифатчилар ва мустақил журналистларни обрўсизлантириш ҳамда “даъвогарлар” ва “гувоҳлар”ни кўрсатма беришга мажбурлаш учун фойдаланадилар. (Қаранг: Расмийлар фаолларга қарши жиноий айбловларни билдиришда давом этмоқдалар).\nУрганч ҳуқуқ-тартибот идораларида ишлайдиган аноним манба IWPRга Наумов “Тошкентдан келган топшириққа кўра” ҳибсга олинганини маълум қилди.\nНаумов экология ва инсон ҳуқуқлари бузилиши, хусусан, мамлакатда ёпиқ мавзу бўлган пахта даласида мажбурий меҳнатдан фойдаланиш каби мавзуларни ёритгани учун ҳам ўзбек расмийларининг ғашига тегиб келади.\n“Сергей Наумовнинг ғойиб бўлиши алоҳида хавотир уйғотади, чунки Ўзбекистон ҳуқуқ-тартибот идоралари ходимлари унга бир неча бор таҳдид қилишган, - дейди Франциядаги “Марказий Осиёда инсон ҳуқуқлари ассоциацияси” раҳбари Надежда Атаева. – Бундай таҳдидлар номаълум шахслар томонидан телефон ва Интернет орқали такрорланган. Сергей Наумов қонунга бўйсунувчи ва одамлар орасида катта ишончга эга бўлган инсондир”.\nАвгуст ойи охирида милиция Наумов кетаётган машинани тўхтатиб, уни икки соат давомида сўроқ қилган. Ўшанда у Урганчдан 130 километр шимолроқда жойлашган Нукус шаҳридан уйлари бузилган ва бунинг учун минимал товон пули олган одамларнинг бундан норози бўлиб ўтказган митингларини ўрганиб қайтаётган эди.\nСвердлов Наумовнинг қўлга олинишини ҳуқуқ фаоллари ва мустақил журналистларга қилинаётган ҳамлаларнинг тобора кучайиб бораётган тенденцияси ўлароқ қабул қилади.\n“Бундай ҳолатлар Вашингтон, Лондон ва Европа Иттифоқи Тошкент билан ҳамкорликка ёндошувини ўзгартириши кераклигини яна бир тасдиқламоқда, - деди у. – Уларнинг расмийлар билан олиб бораётган мулоқоти самарасиздир”.\nИнга Сикорская – IWPRнинг Ўзбекистон ва Туркманистон бўйича Бишкекдаги катта муҳаррири.


Коронавирус рақамларининг ўсиши, Беларусдаги яширин инаугурация, Қорабоғда уруш. Сентябрь ойи якунлари - Daryo\n21:59, 30.09.2020 120730\nКоронавирус билан боғлиқ ҳолатларнинг ўсиши, Беларусдаги Лукашенконинг сирли инаугурацияси ва намойишлар, Афғонистондаги тинчлик бўйича Доҳа музокаралари ва Қорабоғдаги уруш билан эсда қолган сентябрь ойи ҳам ниҳоясига етди. Анъанага мувофиқ, ой якунларини сарҳисоб қиламиз.\nЁнғинлар тўхтади, тожвирус эпидемияси бошланди. Сулаймоний ўлди, Ҳайсам ибн Тариқ яшади. Январь нималар билан эсда қолди?\nЧегара билмас коронавирус, Идлибдаги можаро, Олтинсой воқеалари, «Оскар»ни эгаллаб олган «Паразитлар». Февраль нималари билан эсда қолди?\nЧекинишни истамаётган COVID-19 ва карантиндан воз кечаётган Европа. Апрель ойи якунлари\nСардоба воқеалари ва тарқалишда давом этаётган коронавирус. Май ойи якунлари\nКоронавируснинг ҳужуми, Авлиё Софиядаги илк жума намози ва Путин билан Фургал орасидаги можаро. Июль ойи якунлари\nАфғонистондаги теракт, Ливан инқирозининг «портлаши» ва Беларусдаги муаммоли сайлов. Август ойи якунлари\nСентябрь ойида дунё бўйича касалланиш ҳолатлари сони ошиб бориши фонида Хитойда касалликка қарши оммавий эмлаш бошлангани маълум қилинди. Бироқ вакцинанинг хавфсизлиги ва самарадорлиги ҳали исботланмади. Хитойликлар ушбу вакцинани июль ойидан бошлаб қабул қилишни бошлади.\nХитой миллий соғлиқни сақлаш комиссияси аъзоси Чжен Чжунвей Хитой вакцинаси одамларда қўлланишдан олдин ЖССТ томонидан қўллаб-қувватланганини айтди. Хавфли касбларга эга бўлган баъзи одамлар, масалан, тиббиёт ходимлари вакцинани 22 июлдан бошлаб қабул қилди.\nКасалликнинг илк босқичларида иккинчи ўчоқ бўлган Европада эса кўплаб давлатлар ой давомида бир қатор чекловларни қайтадан жорий қилган эди. Кунлик касалланиш ҳолатлари эса Буюк Британияда икки баравар, Францияда тўрт баравар ортгани маълум қилинди. Коронавирус билан боғлиқ вазиятнинг ёмонлашгани сабабли Франция пойтахти Париж ва мамлакатнинг яна 10 дан ортиқ шаҳрида 28 сентябрдан бошлаб янги чеклов чоралари амал қилади. Байрам ва кўнгилочар тадбирлар, жумладан, никоҳ маросимлари, фестиваллар, талабалар кечаларини ўтказишга чекловлар жорий қилинди.\nБарларнинг тунги соат 22:00 дан эрталаб 06:00 гача ишлаши тақиқланди. Ёпиқ иншоотлардаги спорт заллари ва спорт марказлари ёпилди. Кинотеатрлар, музейлар ва театрлар қатъий хавфсизлик чораларига амал қилган ҳолда ишини давом эттириши мумкин. Сув ҳавзалари ҳам ташриф буюрувчилар учун очиқ қолади.\nБуюк Британиянинг Теscо савдо тармоғи мамлакатда карантин чораларининг кучайтирилиши муносабати билан бир қатор маҳсулотларнинг бир кишига сотиладиган миқдорига нисбатан чекловларни қайта жорий қилди. Чекловлар дўконлардаги ажиотаж ва захиралар тугаб қолишининг олдини олиш мақсадида ўрнатилди. Энди харидорлар ун, макарон маҳсулотлари, ҳожатхона қоғози, болалар ва антибактериал нам салфеткаларни уч қадоқдан ортиқ сотиб ололмайди. Компания томонидан маълум қилинишича, шу тариқа ҳар бир харидор зарур нарсаларни харид қилишини таъминлаш режалаштирилмоқда.\nБундан ташқари, WМ Morrison савдо тармоғи ҳам бир қатор маҳсулотлар, жумладан, ҳожатхона қоғози ва антисептик воситаларга нисбатан «бир кишига уч қадоқ» чекловини жорий қилди. Буюк Британия ҳукумати коронавирус билан касалланиш ҳолатлари сонининг ошиши муносабати билан бир қатор чекловлар жорий қилди: бар ва ресторанларнинг иш вақти чекланди, офис ишчилари масофадан ишлашга ўтди. Мамлакатнинг алоҳида ҳудудларида чекланган карантин жорий қилинмоқда.\nЭстония ҳукумати COVID-19 билан касалланганлар ва улар билан мулоқотда бўлганлар учун карантин талабларини 2020 йилнинг 31 декабригача узайтириш ҳақида қарор қабул қилди. Унга кўра, COVID-19 билан касалланган беморлар ташхис қўйилганидан бошлаб тузалгунигача доимий яшаш жойидан чиқиши мумкин эмас. Тиббиёт ёки полиция ходимининг кўрсатмасига асосан тиббий мақсадлар ёки инсон ҳаётига хавф соладиган фавқулодда вазиятларда истиснога йўл қўйилиши мумкин. Меҳмонхоналар ёки мамлакатга келган хорижликлар учун меҳмон уйлари ҳам доимий яшаш жойи ҳисобланади.\nИсроил ҳам 25 сентябрдан бошлаб карантин чекловларини кучайтиришга қарор қилди. Маҳаллий оммавий ахборот воситалари кўрилган чораларни «герметик» карантин деб атади. Жиддий чекловлар икки ҳафта давомида амал қилади, кейин уларни бекор қилиш ёки узайтириш масаласи ҳал қилинади. Карантин даврида фақат озиқ-овқат дўконлари ва зарур молларни сотадиган дўконлар ишлашни давом эттиради.\nРоссияда эса тахминан икки ёки уч ҳафталардан кейин касалликнинг янги чўққиси кузатилиши тахмин қилинмоқда. Бу ҳақда Иқтисодий тадқиқотлар марказининг статистика ва моделлаштириш бўйича мутахассиси Агаси Тавадян маълум қилди. Шунингдек, Россияда коронавирусга чалинган беморларга ажратилган койкалар ҳозирги кунда 89 фоизга тўлди. Бу ҳақда Россия соғлиқни сақлаш вазирининг ёрдамчиси Алексей Кузнецов айтиб ўтди.\nКасаллик билан боғлиқ вазият Ҳиндистонда жиддий тус олди. Мамлакатда касалланганлар сони шу ой бошида тўрт миллион, ой ўрталарида беш миллиондан ошган бўлса, ой охирига келиб олти миллиондан ошгани маълум қилинди. Шу билан бирга, касалликдан тузалганлар сони беш миллионни ташкил қилмоқда.\nДунё бўйича касалликдан вафот этганлар сони ҳам бир миллиондан ошиб кетди. Энг кўп ўлим ҳолатлари АҚШ (210 минг киши), Бразилия (143 минг киши) ва Ҳиндистонда (97,5 минг киши) қайд этилди. Дунё бўйича касалликка чалинганлар сони 33,8 миллион кишидан ортиқни ташкил этмоқда, ҳозиргача уларнинг 25 миллион нафардан ортиғи соғайиб улгурди.\nКасалланиш кўрсаткичи бўйича АҚШ ҳамон етакчи бўлиб турибди — у ерда COVID-19 ни юқтириб олиш билан боғлиқ 7,4 миллионта ҳолат қайд этилди. Иккинчи ўринда Ҳиндистон (6,2 миллион бемор), учинчи ўринда эса Бразилия (4,7 миллион бемор). Россия коронавирусга чалиниш бўйича жаҳон статистикасида тўртинчи ўринда турибди. Вирусга қарши кураш бўйича миллий штаб маълумотларига кўра, мамлакатда 1,1 миллиондан ортиқ бемор аниқланди, 945 минг киши соғайди, яна 20 минг киши эса касаллик асоратларидан вафот этди.\nБеларусда шу йилнинг 9 август куни бўлиб ўтган президентлик сайловлари ортидан келиб чиққан норозилик намойишлари давом этмоқда. Август ойидаги каби кунлик намойишлар ўтказилмаётган бўлса-да, ҳафтанинг ҳар шанба ва якшанба кунлари оммавий намойишлар бўлиб ўтмоқда. Шанба куни аёллар намойиш ўтказаётган бўлса, якшанба кунлари маълум бир ном остида бутун халқ намойишга чиқмоқда.\nФото: Telegram / «Пул первого»\nАна шундай намойишлар фонида янги сайланган президент Александр Лукашенко 23 сентябрь кунидан бошлаб расман президент сифатида иш бошлади. Унинг инаугурация маросими яширин тарзда ўтказилди. Лукашенко ўнг қўлини конституцияга қўйган ҳолда беларус тилида қасамёд келтирди. Шундан сўнг, у қасамёд қабул қилингани тўғрисидаги актни имзолади ва Марказий сайлов комиссияси раиси Лидия Ермошинадан Беларусь президенти гувоҳномасини қабул қилиб олди. Маросим давлат телевидениеси орқали намойиш этилмади\nБунинг ортидан Европа Иттифоқининг Германия, Словакия, Литва, Латвия ва Эстония каби давлатлари Лукашенкони Беларуснинг қонуний президенти деб тан олмади. Кейинроқ эса Швеция ва Норвегия ҳам уни президент сифатида тан олмаслигини маълум қилди. Беларусь мухолифати етакчиси Светлана Тихановская эса Александр Лукашенконинг Беларусь президентлиги лавозимига яширин инаугурациясига бағишланган видеомурожаат ёзиб, унда ўзини беларус халқининг ягона етакчиси деб атади.\nАлександр Лукашенко ўзининг яширин инаугурацияси Беларуснинг ички иши эканини айтди. Meduza’нинг ёзишича, у шундай йўл билан ғарб давлатларининг Беларусга нисбатан «ноконструктив позицияси»га муносабат билдирди. Қуйида унинг сўзлари келтирилди:\n«Қўшнилар Худодан, улар танланмайди ва биз бирга яшашга, дўст бўлишга маҳкуммиз. Аммо, афтидан, ҳар доим ҳам бундай эмас. Қўшни давлатлар, айниқса, Польша қандай позицияни эгаллаганини биласиз. Ҳатто кечаги инаугурация бўйича ҳам биз полшаликлар, литваликлар, украинлар, чехларга ёки бошқа бировга ушбу тадбирни ўтказишимиз ҳақида хабардор қилмаганимиз учун қандайдир гинами, норозиликми бор... »\nБеларусь мухолифати етакчиси Светлана Тихановская Франция президенти Эммануэль Макронга Лукашенко билан мулоқотда воситачи бўлишни сўраб мурожаат қилди. Мурожаат Макроннинг Вилнюсга ташрифи олдидан қилинди ва улар бир кундан кейин Вилнюсда учрашишди. Тихановская матбуот хизматининг хабар беришича, Макрон билан суҳбатнинг асосий мавзуси Беларусда янги президент сайловларини ташкил этиш имконияти бўлди.\n«Европа давлатлари Беларусда содир бўлаётган воқеаларга бефарқ қолмасликлари жуда муҳимдир. Франция энг қадимги демократик давлатлардан бири сифатида бизни жуда яхши тушунади. Шу сабабли мен жаноб Макронга асосий мақсадимиз — бу йил бўлиб ўтиши керак бўлган янги эркин ва демократик сайловларни эслатмоқчиман», дея Тихановская сўзларидан иқтибос келтирмоқда «Пул Первой». Елисей саройи матбуот хизмати учрашув тафсилотлари ҳақида ҳозирча маълумот бермади.\nАфғонистонда тинчлик бўйича Доҳа музокаралари\nАфғонистон пойтахти Кобул шаҳрида 9 сентябрь куни мамлакат вице-президенти Амруллоҳ Солиҳга нисбатан суиқасд уюштирилди. Унинг кортежи ёнида бомба портлаши натижасида 10 киши вафот этди ва 30 га яқин киши жароҳат олди. Амруллоҳ Солиҳнинг ўзи эса енгил жароҳат олди. Амруллоҳ Носир Толибоннинг диққати қаратилган сиёсий шахсиятлардан бири ҳисобланади. У бир вақтлар фуқаролар уруши пайтида қўмондон Маъсуднинг яқин кишиларидан бири эди.\nУшбу ҳужум бирор бир террорчи гуруҳ, жумладан, Толибон томонидан ҳам тан олинмади. Толибон ҳаракати матбуот котиби Забиҳулла Мужоҳид AFP’га портлашда толибоннинг ҳеч қандай алоқаси йўқлигини айтди.\nПортлаш 12 сентябрда Доҳада бошланган афғон ҳукумати ва толибон ўртасидаги икки томонлама тинчлик музокаралари ортидан уюштирилди. 12 сентябрда Қатарда АҚШ билан ҳамкорликда Афғонистон ҳукумати ҳамда «Толибон» ўртасида 20 йил ичида илк бор вазиятни тинчлик йўли билан ҳал этишга қаратилган музокаралар бошланганди. Музокаралар бошида икки гуруҳ аъзолари муҳокамалар оғир ва қийин ўтишини билдирди.\nАфғонистон собиқ бош вазири Абдулла Абдулла Кобулдаги тинчлик жараёни учун масъул ва у икки томон ўртасидаги низони бас қилишга чақирди. Амалдорнинг сўзларига кўра, 2020 йил февраль охирларидан бери мамлакатда кузатилган тўқнашувларда 12 минг нафар тинч аҳоли ҳалок бўлди, яна 15 минг киши турли жароҳат олди.\nБироқ «Толибон» сиёсий офиси раҳбари Абдул Ғани Бародар Абдулла Абдулланинг ушбу чорловини жавобсиз қолдирди ва ўз нутқи давомида тинчлик сулҳини эслаб ҳам ўтмади. У Афғонистонда исломий давлат қуриш кераклигини айтди ва шунга чақирди. «Мен музокаралар ва келишувларда барча Исломни ҳисобга олишини ва Ислом шахсий манфаатлари учун қурбон қилинмаслигини истайман», дея баёнот берди Абдул Ғани Бародар.\nМузокаралар бошланганидан бир кун ўтиб Афғонистоннинг Қундуз ва Каписа вилоятларида жангарилар ҳужуми оқибатида камида 10 нафар полициячи ҳалок бўлди. Бу ҳақда маҳаллий ҳокимият органларига таяниб, 1ТВ News хабар қилди.\nҚундуз вилояти губернатори Исматулла Муродий «Толибон» гуруҳи жангарилари хавфсизлик назорат-ўтказиш пунктига ҳужум уюштирганини маълум қилди. Ҳужум оқибатида беш нафар полициячи ҳалок бўлди, яна тўрт нафар ҳуқуқ-тартибот ходими яраланди. Қарши ҳужум вақтида 10 нафар жангари ўлдирилди, олти нафари эса жароҳатлангани айтилмоқда.\nКаписа вилоятидаги ҳужумда ҳам беш нафар полициячи, хусусан, маҳаллий жиноят қидирув бошқармасининг бошлиғи ҳалок бўлди, етти киши турли даражадаги жароҳатлар олди. Муродийнинг сўзларига кўра, Қундузда Имом-Соҳиб туманидаги махсус операцияда Афғонистон қуролли кучлари «Толибон» ҳаракатининг уч нафар аъзоси ўлдирилди, икки нафар жангари яраланди.\nЭски яранинг очилиши – Қорабоғда уруш\n27 сентябрь куни Озарбайжоннинг асосан арманлар истиқомат қилувчи Қорабоғ вилоятида яна қуролли тўқнашувлар бошланди. Степанакерт шаҳри ва Тоғли Қорабоғнинг бошқа аҳоли пунктлари «Град» русумли ялпи ўт очиш реактив тизимидан ўққа тутилди. Тоғли Қорабоғдаги можаро томонлари — Арманистон ва Озарбайжон минтақада навбатдаги зўравонлик авж олганида бир-бирини айблади.\nОзарбайжон Мудофаа вазирлигининг хабар беришича, соат тахминан 6:00 да Арманистон қуролли кучлари «кенг кўламли провокациялар амалга оширди» ва фронт яқинидаги ҳудудларда Озарбайжон армияси ва қишлоқларини шиддат билан ўққа тутди. Вазирлик ҳалок бўлганлар ва ярадорлар орасида тинч аҳоли вакиллари борлигини маълум қилди. Уларнинг сони аниқлаштирилмоқда.\nШу муносабат билан Озарбайжон қўшинлари бутун фронт бўйлаб қарши ҳужум операциясини бошлаб, Арманистон ҳарбий мудофаа бўлинмаларининг 12 та «Оса» зенит-ракета тизимларини турли йўналишларда йўқ қилди. Ўз навбатида Арманистон бош вазири Никол Пашинян Тоғли Қорабоғга ҳужумни озарбайжонлик ҳарбийлар бошлаганини маълум қилди.\nАрманистон Қорабоғдаги вазият кескинлашуви ортидан бутун мамлакатда ҳарбий ҳолат ва умуммиллий ҳарбий сафарбарлик эълон қилди. Тан олинмаган Тоғли Қорабоғ республикаси президенти Араик Арутюнян ҳам худди шундай чоралар кўрилишини маълум қилди. Озарбайжон эса умуммиллий сафарбарликка ҳожат йўқлиги, мамлакат армияси тўлиқ шай ҳолатда эканини билдирди. Шунга қарамай, мамлакат парламенти бир қатор шаҳар ва туманларда ҳарбий ҳолат жорий этиш ҳақида қарор чиқарган.\nЖангларда артиллерия ва оғир техникадан фойдаланилмоқда. Ҳар иккала низолашувчи томон бир-бирини иғвогарона хатти-ҳаракатлар ва туташиш чизиғини кесиб ўтишда айбламоқда, шунингдек, муваффақиятли қарши ҳужум уюштириб, душманнинг юзлаб ҳарбий хизматчиларини йўқ қилгани ҳақида ҳисобот бермоқда. Арманистон қуролли кучлари 27 сентябрь куни Тоғли Қорабоғда қайта бошланган жанговар ҳаракатлар оқибатида 550 нафардан ортиқ ўлдирилган ва яраланган ҳарбий хизматчини йўқотди. Meduza’нинг ёзишича, бу ҳақда «Интерфакс»га Озарбайжон Мудофаа вазирлиги хабар берди.\nШунингдек, вазирлик тўқнашувлар давомида Озарбайжон армияси 22 та танк ва бошқа оғир бронтехника, 15 та зенит-ракета мажмуаси, 18 та учувчисиз учиш қурилмаси, саккизта артиллерия қурилмаси ҳамда учта ўқ-дори омборини йўқ қилганини қўшимча қилди.\nМожарога халқаро ҳамжамият ҳам ўз муносабатини билдирмоқда. Уруш бошлангандан сўнг дастлабки бир неча соат ичида Туркия Озарбайжонни қўллаб-қувватлашини билдирди, аммо олдинроқ тўғридан-тўғри ҳарбий ёрдам кўрсатиш тўғрисида расмий баёнот берилмаган эди. Эрдўғон 27 сентябрь куни Озарбайжон президенти Илҳом Алиевга қўнғироқ қилиб, Туркия ҳар доимгидек бугун ҳам Озарбайжоннинг ёнида эканини айтган, шунингдек, «Озарбайжонга ҳужум қилган» Арманистонни қоралаб, уни босиб олинган ҳудудларни тарк этишга чақирган.\nАрманистон 28 сентябрь куни Туркия Озарбайжонга жангларда қатнашиш учун минтақага ўз қўшинлари, техника ва мутахассисларини жалб қилгани ҳақида маълумот берган. Мамлакатнинг Россиядаги элчиси Вардан Тоғаняннинг сўзларига кўра, Туркия Суриядан ҳарбийларни минтақага юбормоқда. Арманистон бош вазири жаҳон ҳамжамиятидан Туркиянинг Қорабоғ ишига аралашувига йўл қўймасликни сўради.\nФото: Арманистон бош вазири матбуот хизмати\nЎзбекистон Озарбайжон ва Арманистонни ҳарбий ҳаракатларни тезда тўхтатишга ҳамда можарони суверенитет ва ҳудудий яхлитлик тамойилларига риоя қилган ҳолда, тинч йўл билан бартараф этишга чақирди. Шанхай ҳамкорлик ташкилоти (ШҲТ) бош котиби Владимир Норов Тоғли Қорабоғ низоси кескинлашганидан хавотирда эканини билдирди. Бу ҳақда ташкилотнинг веб-сайтида хабар қилинди.\n«Ташкилот томонларнинг тез вақт ичида куч ишлатишни тўхтатиши ва минтақада хавфсизлик ва барқарорликни таъминлаш мақсадида низоларни тинч йўл билан ҳал қилиш тамойили асосида музокаралар жараёни бошланишига умид билдиради», дейилади ШҲТ бош котиби Владимир Норов баёнотида. Бундан ташқари, ШҲТ Озарбайжон ва Арманистон билан кўп томонлама ҳамкорликни ривожлантириш ниятида эканини билдирди.\nАввалроқ Ўзбекистон ташқи ишлар вазирлиги вазият юзасидан ўз муносабатини билдириб ўтди. Туркия ва Афғонистон бу можарода Озарбайжонни қўллаб-қувватлашини билдирди. Қорабоғдаги қуролли ҳаракатлар давом этмоқда.\n11:46, 08.10.2020 170205\n11:16, 24.09.2020 146421\n14:12, 14.09.2020 123961\n00:17, 16.05.2021 2004\n23:58 Бугун 6951\n23:49 Бугун 4412\n23:47 Бугун 3850\n21:47, 14.05.2021 113617\n23:53, 14.05.2021 87460\n22:37, 13.05.2021 85059\n22:16, 13.05.2021 79216


Бобур Мирзо «Мубайян» асарини Ҳиндистон юришлари даврида, ҳижрий 928 (милодий 1521) йилда шеърий йўлда тасниф этган. Китоб хотимасида айтади:\nМаккийдан Расул кетганидин\nАсарда соғлом исломий ақийда – Аҳли суннат вал-жамоат ақоиди ва ислом дини рукнлари фиқҳий масалалари равшан баён қилинган бўлиб, валиаҳд Ҳумоюн Мирзо ва Комрон Мирзога дастуруламал сифатида мўлжалланган. Чунончи, «Китоб назмининг сабаби» бўлимида фарзандларига хитоб қилиб айтади:\nБилгасен, эй хужастаи фарзанд,\nБилмасанг, динингга қусур эрди.\nЯъни: «Эй муборак, яхши, бахтли фарзандим, жон ва жигаримга пайвандим! Шундай зарур масъалалар бор эдики, агар уларни билмасанг, дину иймонингга қусур – нуқсон етар эди”.\n“Шу сабабдан кўнглимга келдики, бу масъалаларнинг барчасини жамласам ва назм тартиби билан баён этсам, токи бу фиқҳий масалаларни осон эгаллаб, уни бирдай билиб олгайсан. Бундан эрта қиёмат куни ҳисоб-китоб бўлган вақтда сенга ажр-мукофот, менга ҳам савобу самара бўлгай».\nДемак, Бобур бу асарни ўз фарзандларига ва уларнинг сиймоси орқали бутун туркий китобхонларга ислом илмларини эгаллашлари учун ёдгор қилиб қолдирган. Яна ушбу васиятомуз сатрларни ҳам битадики:\nЯъни: “Ўткинчи дунё иши енгилдир, осондир, аммо дин ишини эса фақат аҳли – лаёқати, ҳаққи-ҳуқуқи бўлган кишилар қилади”.\nБутун умри меҳнат, машаққат, дард ва жангу жадаллар билан ўтган шоҳ Бобур дунёнинг ишини енгил ва осон деб санаши ва охират ишига улкан аҳамият бериши у зотнинг қандай улуғ қалб, сабот ва матонат эгаси эканлигини англатади.\nДину донишда ҳар кун афзун бўл,\nДавлату бахт ила Ҳумоюн бўл.\nКомрон бўл жаҳонда, давлат кўр,\nЮз туман обрўю иззат кўр.\nБобур бу байтларда икки фарзандининг исмини айтиш орқали исмлар маъносига ҳам эътиборни қаратади ва шу номларга муносиб-мувофиқ инсонлар бўлишни уларга васият қилади: «Дину донишда ҳар кун ортиб, ривожланиб, давлату бахт билан Ҳумоюн – муборак, бахтиёр бўл. Жаҳонда Комрон – муродига етган бахтли инсон бўлиб, давлат кўр ва юз минг обрўю иззат кўр!» – дейди.\nТаъкидлаш жоизки, Бобур Мирзо “Бобурнома” асарида ҳам бир неча ўринда нозик фиқҳий масалаларга тўхталиб ўтади. шунингдек, унда масофа ўлчов бирлиги бўлган ҳиндча “куруҳларни мил (ўлчов бирлиги) билан тайин қилилди” дейди ва шу ўринда “Мубайян” асаридан уч байт келтириб, олти мисрада ўлчов бирлигининг арабча, ўзбекча, форсча, ҳиндча мил, куруҳ, қадам, қари, тутам, элик, жави арзий каби еттита истилоҳини қўллайди: “Бир мил тўрт минг қадамдир (1848 метрдир). Билгинки, ҳинд эли уни бир куруҳ (4000 газ) дейди. Бу қадамни бир ярим қари дедилар (қари – бир метр чамасидаги ўлчов бирлиги). Билки, ҳар қари олти тутамдир. Бир тутам тўрт эликдир, яна бир элик олти жави арзий (олти бармоқ эни) бўлди, бу илмни билиб ол”. Яъни, Бобур Мирзонинг донишманд фақиҳ эканлиги бошқа асарларидан ҳам маълум бўлиб туради.\n Бобурнома, Тўқуз юз ўттиз бешинчи (1528) йил воқеалари, Ўзбекистон Фанлар академияси нашриёти, 1963 йил, 423-бет.\nДругие материалы в этой категории: « Бир оят шарҳи: Эзгулик йўлида ҳамкорлик қилинг!\tЭътиқоддаги хатолар »


Алима Коканбаева: «Иш берувчи яхши ҳақ тўлашга лойиқ эканлигингизни малакангиз билан тасдиқланг» | NORMA.UZ\nАлима Коканбаева: «Иш берувчи яхши ҳақ тўлашга лойиқ эканлигингизни малакангиз билан тасдиқланг»\nАлима Коканбаева ўз малакасини сертификатлар билан тасдиқлашга ҳаракат қиляпти. CAP тизимининг уч босқичидан ўтди, навбатдаги якуний босқичга тайёрланяпти. Ўтган шанбада BIR.UZ тизимида «2-тоифали бош бухгалтер (соддалаштирилган тизим)» мутахассислиги бўйича аттестация имтиҳонини муваффақиятли топширди. Шу муносабат билан Norma портали саволларига жавоб берди.\n– Алима, нима сабабдан BIR.UZ тизимида сертификатлашдан ўтишга қарор қилдингиз?\n– СIPA сертификатлаш тизими халқаро ҳисобланади. Мен билимим миллий қонунчилигимизга қанчалик мувофиқлигини текшириб кўрмоқчи бўлдим. BIR.UZ тизими бундай имкониятни тақдим этади. Аттестация имтиҳонларидан муваффақиятли ўтганим ўз ишимни пухта билишимга бўлган ишончимни янада оширди. Бу эса мен учун муҳим. Мен учта фирмада бухгалтер бўлиб ишлайман ва раҳбарларимга панд беришни хоҳламайман.\n– Аттестация имтиҳонидан ўтиш қийин бўлмадими?\n– Унчалик қийин бўлмади. Мақсадим аттестациядан ўтиш эди. BIR.UZда анчадан буён шуғулланаман. Аттестациягача ўқув тестларидан ўтдим. Ўқув материалини диққат билан ўқиб чиқдим, ўзим учун қизиқарли ва иш учун фойдали бўлган нарсаларни билиб олдим. Буларнинг ҳаммаси аттестациядан муваффақиятли ўтишда менга ёрдам берди.\n– BIR.UZ аттестатингизни амалда қандай қўлламоқчисиз?\n– Ҳозирча бу ҳақда ўйлаб кўрганим йўқ. Масалан, ишга жойлашишда керак бўлади. Бухгалтер учун иш топиш мушкул эмас, лекин юқори ҳақ тўланадиганини қидиришга тўғри келади. Иш берувчи яхши ҳақ тўламоқчи бўлган жойларда малакани тасдиқлашда аттестат ёрдам беради.\n– Маълумотингиз бўйича бухгалтермисиз?\n– Йўқ, маълумотим олий математика бўйича. Бироқ бу яхши бухгалтер бўлишимга халал бермайди.\n– Кейинчалик BIR.UZ тизимида ишлашни режалаштиряпсизми?\n– Шундай қилсам керак. Ахир ишда олдинга интилиш ва малакани ошириб бориш керакку. Келгусида анча мураккаб мутахассисликлар бўйича аттестациядан ўтишда ўзимни синаб кўрмоқчиман.\n– Сизга омад тилаймиз!


Шу боис туманда сектор раҳбари томонидан сайёр қабуллар ўтказилиб, фуқароларни ташвишга солаётган муаммолар имкон қадар жойида бартараф этилмоқда.\nШундай қабуллардан навбатдагиси Давлат хавфсизлик хизмати вилоят бошқармаси бошлиғи ҳамда туман ҳокимлиги ҳамкорлигида ташкил этилди.\nУчрашувда туман ёшлари, хотин қизлар ва ишсиз фуқаролар иштирок этишди. Очиқ мулоқотлар жараёнида туман ёшлари ва хотин-қизлар ўз бизнесларини бошлаш мақсадида имтиёзли кредит олиш, касб ҳунар ўрганиш, тумандаги бўш ётган иншоотлардан фойдаланиш ҳамда ногиронлик аравачалари, эшитиш мосламаларини олиш каби бир қатор муаммолар билан мурожаат қилдилар.\nЧунончи фуқаро Сардор Пардаев соғлигидаги муаммолар сабаб бир неча йиллардан буён юриш имкониятига эга эмаслиги боис ногиронлик аравачасига эҳтиёж сезаётганлигини баён этди. Мазкур мурожаат шу куниёқ қаноатлантирилди.\nЖорий йил ОТМ талабалари сафига контракт тўлови асосида қабул қилинган Маржона Зоирова эса пандемия шароитида тўлов шартномаларини тўлашга қийналиб қолганлигини маълум қилди. Талабанинг мурожаатига ечим топишни вилоят 3-сектор раҳбари ўз зиммасига олди.\nТаъкидлаш жоиз шу куни яна икки нафар хатирчилик ёш талаба ўз контракт тўловидаги муаммосига ечим топди. Бундан ташқари шу куни тумандаги эҳтиёжманд хотин-қизларга 20 та тикув машинаси, 8 та ногиронлик аравачаси ҳамда эшитиш мосламалари берилиб, 6 нафар ёшларнинг имтиёзли кредит, 11 нафар ёшларнинг ҳунармандчилик ва касбга ўқитиш, 30 нафар ишсиз ёшларнинг эса бандлиги масалалари ижобий ҳал этилди.\nЧунончи, Авазбек Аҳадов 5 йил муқаддам содир бўлган бахтсиз ҳодиса туфайли эркин ҳаракатланиш имкониятини йўқотган. Айни навқирон ёшида бу каби ҳолат унинг иродасини букиб қўймади, компьютер технологиясидан яхшигина хабари бор Авазбек сайёр қабулда компьютер жамланмасига эҳтиёжи борлигини ва бу орқали меҳнат қилиб даромад олиши мумкинлигини билдирди. Мутасаддиларнинг ташаббуси билан шу куни Авазбекнинг илтимоси қаноатлантирилди.\nСайёр қабулда иштирок этган фуқароларнинг аксарият мурожаатлари жойида бартараф этилган бўлса, муддат талаб этадиган масалалар мутасадди раҳбарлар томонидан алоҳида назоратга олиниб, аниқ манзилли топшириқлар берилди.


Кузги дастуримиз меҳмонлари ҳақида | Azam Abidov\nПатришиа Бернард 1942 йилдаАвстралиянинг Мельбурн шаҳридатуғилган. 1988 йилдан 1999 йилгачаёзувчиолтита роман, шу жумладан, “Дарбадар” трилогиясиниҳамёзибтугатади. 1997 йилиёзувчининг “Дарбадар” романиАвстралиядагиэнгнуфузли “Ауреалис” мукофотининг “Энгяхши роман” номинациясиганомзодасарларрўйхатиданжойолади. ЁзувчиайнипайтдаСиднейдаистиқоматқилади. П. Бернард ўзҳаётимобайнидадунёнинг 110 дан ортиқ мамлакатларига кўплабсаёҳатларуюштирганватурли халқларҳаётинияқинданўрганган. Унингаксариятасарлари, нашр этилган 80 дан ортиқ китоблариана шу саёҳатлариасосидаюзагакелган. “Фордлар ва учар машиналар”, “Уч ой афсонаси” каби асарлари машҳур. Ҳикоялари ўзбек тилига ҳам таржима қилиниб, матбуотда босилган.\nЖеральд Шеффилд, рассом ва педагог, АҚШ Калифорния штати Лос-Анжелес шаҳридан. Италия, Чехия олийгоҳларида ва Американинг машҳур Йель университетида тасвирий санъат соҳасида таълим олган, ўқитувчилик қилган. Фотожурналист, куратор бўлиб ишлаган. Асарлари Нью Йорк, Массачусетс, Ҳавайи, Калифония штатларидаги музей ва галереяларда намойиш этилган. Пойтахт Вашингтонда махсус “резиденциядаги рассом” бўлган, Жанубий Африкадаги ижодий дастурларда қатнашган. Шу йили Ҳиндистонда ўтган илмий анжуманда Ўзбекистон санъати ва меъморчилиги бўйича тақдимот қилди. Фулбрайт дастури доирасида Самарқандда тадқиқот олиб борди.\nМария Филипова 1954 йил 31 майда Болгариянинг Бургас вилояти Ситово қишлоғида таваллуд топган. Гимназия ва иқтисод техникумида таҳсил олган. Бир муддат Низомий номидаги Тошкент педагогика институтида ҳам ўқиган, рус филологияси факультетини Болгарияда тамомлаган. М. Филипова болгар тилидаги тўртта, грек тилидаги битта шеърий китоб муаллифи, насрий асарлар ҳам ёзади. «Капалак қаноти», «Кунчиқар тубида», «Эътиқод» ва «Қушлар учун тож» китоблари кенг жамоатчиликка манзур бўлган. Шеърлари Тошкентда чоп этилган “Илонбалиқ” ва “Қуш тили” шеърий баёзларига ҳам киритилган. Айни пайтда Болгариядаги Пловдив шаҳрида истиқомат қилади. У дастуримизнинг Европадаги координатори. Яқинда у бир гуруҳ ўзбек ижодкорлари учун Болгарияда катта ижодий дастур уюштирди.\nЖек Ҳарт, ёзувчи, романнавис, шоир,1944 йил 1 сентябрда ғарбий Ирландиянинг Слайго шаҳарчасида туғилган. Ҳозир Дублинда яшайди. У мактабда ўқитувчилик қилган, директор бўлган. Мактаблар учун 24 та дарслик ёзган. Унинг “Ерости салтанатидаги Мерфи”, “Қушлар ва бошқа қуйруқлар”, “Гоголь бурни остида”, “Илонга озодлик” каби ҳикоялар тўплами нашр этилган. “Эҳтиром” номли новелласи 1992 йили босилган. “Қатрон бочкадаги акслар” номли биринчи романи ирланд адабиётида ўқилиши зарур бўлан 101 та китоб рўйхатига киритилган. Асарлари 10 дан ортиқ тилларда чоп этилан. 2015 йилда ёзган “Гунглар тили” пьесаси бутун Ирландия бўйлаб намойиш этилган. Жек Ҳарт Ирландия Ёзувчилар маркази асосчисидир.\nТАНАГЎЗ ТЎЛҚИН ҚИЗИ, шоира, таржимон, журналист, 1977 йил 2 ноябрда Қозоғистоннинг Алмати шаҳрида туғилган. Францияда халқаро ҳуқуқ магистри даражасини олган. Тўққиз ёшидан шеър ёза бошлаган. “Шеърият баҳори”, “Ёш тўлқин” фестиваллари, “Қозоқ шоиралари” республика танлови ғолиби. Халқаро “Шабит” фестивали лауреати. Тулеген Айбергенов номидаги мукофот соҳибаси. Француз шеъриятидан намуналарни қозоқ тилига ўгирган. Биринчи шеърий тўплами 2001 йили нашр этилган. “Мени маъзур тутинг”, “Бир сўз дегим келар”, “Соғиниб”, “Сизни яхши кўраман” каби китоблари босилган. Қозоғистоннинг Франциядаги консули ёрдамчиси бўлиб ишлаган. Испан шоири Хусхо Хорхе Падрон асарларини қозоқчага таржима қилган. “Қозоқ шоирлари антологияси”ни испан тилида Испанияда нашр эттирди. “Digest.KZ” газетасида бош муҳаррир бўлиб ишлади. Алмати телевидениесида шеъриятга бағишланган махсус кўрсатувлар тайёрлади ва “Кунни кулиб қарши ол, Алмати” тонгги кўрсатувини олиб боради.\nЦвЯтко Сиромашки,рассом, ҳайкалтарош, 1954 йили Болгарияда туғилган. Санкт-Петербург ва София Санъат академияларида ўқиган. Болгария ва Германия рассомлар уюшмаси аъзоси. Асарлари учун турли халқаро бьеннале ва танловларда ўнлаб мукофотларни қўлга киритган. Тош, ёғоч, сополдан санъат асарлари ишлайди. 1980 йилдан буён Германия, Греция, Япония, Австрия, Венгрия, Польша каби мамлакатларда жуда кўп шахсий кўргазмалар қилган. Асарлари Братислава, Рига, Москва, Ивассе каби шаҳарларнинг музейларини безаб турибди. Бронзадан ясаган ҳайкаллари Болгария ва чет мамлакатларда шахсий коллекцияларда сақланмоқда.\nМуҳаммад Ашрафуз-Замон, саёҳатчи-ёзувчи, 1973 йилда Бангладешда туғилган. Санъатшунослик ва фотография соҳасида таълим олган. Бадиий ижод, саргузашт-саёҳат, сураткашлик жону дили. Дунёнинг 55 мамлакатига велосипедда саёҳат қилиб, кўрган-кечирганларини қаламга олган, бенгал ва инглиз тилларида кўплаб мақола ва китоблари босилган. Велосаёҳатларини 1997 йили бошлаган, 2012 йили АҚШни велосипедда 66 кунда босиб ўтган. Айни пайтда Бангладеш саёҳатчи-ёзувчилар уюшмаси раиси. Пойтахт Дакка яшайди.\nМаурисио Агилера Линде, муҳаррир ва таржимон,Испаниядаги Гранада университетида Америка адабиётидан дарс беради. АҚШ, Россия, Ҳиндистон университетларида тадқиқот олиб борган ва талабаларга маърузалар ўқиган. “Виктория эртаклари”ни испан тилига таржима қилган. Уильям Сароян, Эрнест Ҳемингуэй, Теннеси Уильямс, Марта Геллҳорн каби сўз усталари ижоди ҳақида кўплаб мақолалар ёзиб, нашр эттирган. Ўзи ҳам кичик ҳикоялар ёзиб туради. “Ишқ ханжари” номли асари Нью Мексикода босилган. Ҳиндистондаги Ория штати ёзувчилари ҳикоялари тўплами, машҳур ҳинд адиби Фақир Моҳан Сенапати, ёзувчи ва драматург Ж.П. Дас, адиб Гопинат Моҳанти асарларини испан тилига маҳорат билан таржима қилган.\nКЭ МОРИ Япониянинг Осака шаҳридатуғилган. Кэйоуниверситетинитамомлаган. “Қизилқорағат” номлиилкшеърийкитоби 1997 йилинашрэтилган. “Нургақасида”, «Ложувард», «66-мега зилзила, цунами, Фукушима” кабикитобларичиққан. Шеърлари чет эллардагибаёзларда, газета важурналлардаҳамбосилган. У кўпмамлакатлардаўтказилганадабиёт, шеъриятанжуманларифаолиштирокчисидир. Кэ Мори қаторадабиймукофотларгалойиқкўрилган. Япониялик таниқли рангтасвирустасиКодзинКудобиланҳамкорликдаишлаган. Яқинда у Алишер Навоийғазалларининг бир туркуминияпонтилигатаржимақилди.\nИван Странжев 1953 йил 12 майда Болгариянинг Пловдив шаҳрида туғилган. Пойтахт Софияда болгар филологияси ва театршунослик бўйича таълим олган. Болгария ёзувчилар уюшмаси аъзоси. “Нажот сўзлари”, “Ёруғлик илкида”, “Мўъжиза”, “Фирдавсга йўл”, “Орзуларим”, “Куз соатлари”, “Мактуб” каби ўнлаб китоблари нашр этилган. Шеърлари инглиз, рус, словен, чех, немис, венгер каби тилларга таржима қилинган. Кўплаб пьесалари Габрово ва Пловдив театрларида саҳналаштирилган. Шеърият ва драматургия йўналишида қатор миллий ва халқаро мукофотлар соҳиби. Узоқ йиллар XIII асрга оид минтақавий маданият кенгашида ишлаган. Журналист, ношир, халқаро кўргазма ташкилотчиси, жамоатчилик билан алоқалар мутахассиси сифатида турли ташкилотларда фаолият юритган. Ҳамиша сўзга ва театрга содиқ инсон.\nСоҳиба Шокирова, шоира, муҳаррир, 1980 йил Қирғизистоннинг Ўш шаҳрида зиёлилар оиласида таваллуд топган. Ижодкор.”Курмонжон Додхоҳ ва замон” мемуар асарининг муаллифи. “Қўлингда нур, болажон”, “Чечаклар” шеърий тўпламлари чиққан. Ўш давлат дорилфунуни, Қирғизистон Президенти ҳузуридаги Олий академия докторанти. 2001 йили “Бегойим” ўқув, касб-ҳунар марказига, 2017 йили халқаро “Альманах” адабий журналига асос солди. Қирғиз ёзувчилари асарларини ўзбек тилига таржима килган. Ҳозир “Ўш садоси” газетаси бош муҳаррири.\nБЕКНУР КИСИКОВ, ёзувчи, публицист, иқтисодчи, 1974 йили Алматида туғилган. Халқ хўжалиги институти ва Ал-Форобий номидаги Қозоғистон университетини тугатган. Голландиянинг Утрехт шаҳрида магистрлик даражасини олган. Бадиий ижод билан болаликдан қизиқади, бир нечта роман ва қиссалар муаллифи, шеърлари китоб ҳолида чоп этилган. Евроосиё китоб форумининг фаол иштирокчиси, “Тўйқозон” ва “Китоб фестивали” номли йирик тадбирлар ташкилотчиси. Алма-қала ҳаракати ташаббускорларидан бири, Алмати жамоатчилик кенгаши аъзоси.\nЦипи Левин Байрон, шоира, муҳаррир, таржимон, 1955 йили Тел-Авивда туғилган. Турли тадбирларда маърузачи ва адабиёт бўйича тадқиқотчи. “Ер қаъридаги хазина”, “Олтинчи сезги”, “Юмшоқ қоплама”, Нурли сўзлар”, “Изн беринг” каби шеърий китоблар ҳамда “Йўлбарслар билан сайр” номли насрий асари нашр этилган. Шеърлари чет тилларига таржима қилиниб, журнал ва баёзларга киритилган, учта адабий мукофотга лойиқ кўрилган. Ципи Байрон дунё бўйлаб ўтказиладиган адабиёт анжуманларининг фаол иштирокчисидир. Исроил, Италия, Австралия ва Ҳиндистон университетларида адабиёт ва диншуносликдан сабоқ берган. Айни пайтда Тел-Авивда яшайди. Тўрт нафар фарзанди бор.\nРавив Байрон, тадбиркор ва маданият тарғиботчиси. Австралиядаги Сидней шаҳрида иқтисод бўйича магситрлик даражасини олган. Ҳиндистон ва Исроил ўртасида қишлоқ хўжалиги соҳасида яқин муносабатлар ўрнатишни мақсад қилган. Равив мусиқани севади, гитара чалиб, гўзал қўшиқлар куйлайди. Турли халқаро адабиёт анжуманларида у турмуш ўртоғи Ципи Байроннинг шеърларини инглиз тилида ифодали ўқиб бериши билан танилган.\nМария Карадечева, маданият ходими, Пловдив ўлкашунослик музейи бош куратори, университетда тарих факультетида ўқиган, минтақавий тархи музейида ишлаган. “Кўришгунча, музей” қўлланмаси муаллифи. Европа ва АҚШда катта тажриба орттирган. Талабалар билан кўплаб мультимедия тақдимотлари тайёрлаган. Мадания ёдгорликларни асраб-авайлаш бўйича мақолалари турли нашрларда босилган. Мария Ўзбекистонда музейлар фаолияти билан яқиндан танишиш ва уларни Болгария музейлари билан боғлаш ниятида.\nКлаус Анкерсен, шоир, ижрочи, рассом, 1967 йили Данияда таваллуд топган. Орхус университети ва Калифорниядаги Санта Барбара университетида ўқиган. Копенгагенда антропологияни ўрганган. Бир нечта шеърий тўплам ва ҳужжатли фильм муаллифи. “Қалбингни қўлга ол-да, ортимдан юр” номли китоби машҳур. Норвегия, Швеция, Финляндия, Германия, Туркия, АҚШ, Ҳиндистонда ўтган адабиёт анжуманларининг фаол иштирокчиси. 2008 йилдан буён “Учбурчак” ижодий лойиҳасида иштирок этиб келмоқда. Дания ёзувчи-ижрочилар уюшмаси асосчиси. “Дато” номли тонгги газетада шарҳловчилик қилган.


Шофиркон тумани ҳам «қизил» ҳудудлар қаторига ўтказилди — Sof.uz\n29.05 09:37 205 Ўзбекистон\nБухоро вилоятининг Шофиркон туманида бир оиланинг етти нафар аъзосида коронавирус аниқланганлиги сабабли туман «қизил» ҳудудга киритилди ва кириб-чиқиш тўхтатилди. Бу ҳақда туман ҳокимлиги ахборот хизмати хабар бермоқда.\nТаъкидланишича, туманга кириб-чиқиш жорий йилнинг 28 майидан бошлаб тўхтатилган ва коронавирусга қарши кураш тезкор штаби тузилган.\nШунингдек, тунги вақтларда туман ҳудудида фуқароларнинг бемақсад юрмаслиги, карантин қоидаларига риоя қилиниши лозимлиги ҳақида тарғибот-ташвиқот ишлари олиб борилган. Одамларнинг бемақсад кўчада юриши ва тўпланишининг олдини олиш, жамоат жойларида тиббиёт ниқобида юриш, COVID-19 вирусини юқтириб олишдан сақланиш учун назорат кучайтирилган.\nҲуқуқни муҳофаза қилувчи орган ходимларининг қонуний талабларига бўйсунмаган фуқароларга нисбатан қонуний чоралар кўриш тўғрисида топшириқ берилган.\nМаълум қилинишича, айни кунларда коронавирус аниқланган фуқаролар ҳамда улар билан мулоқотда бўлганлардан дастлабки тест намуналари олинмоқда. Жорий йилнинг 24 майидан 29 майга қадар туман марказидаги одамлар гавжум бўладиган барча масканлар — савдо дўконлари, бозор ва расталар, ёқилғи қуйиш шохобчаларида бўлган фуқаролардан туман санитария-эпидемиология осойишталик марказига мурожаат қилиб, тегишли таҳлиллардан ўтиши сўралган.\nБухоро вилояти коронавирус карантин қизил ҳудуд Шофиркон


Футболчининг қорни ҳам шунча бўлурму ҳай-ҳай (яна Бабаяннинг бир тийинга қиммат “эркатой”лари ҳақида) – Mazmun.Uz\nМақоламни ортиқча вазн мавзусидан бошламоқчиман. Футболда “Дарвозабон – ярим жамоа”, – деган гап бор. Шу гапдан келиб чиқиб, кеча, 2016 йил 15 ноябрь куни, кореяликларга қарши ўйнаган терма жамоанинг ярмида ортиқча вазн борлиги яққол кўринди. Александр Лобановнинг биқинлари ва қорни осилиб ётганлиги йирик пландаги телекадрларда кўп бора намойиш этилди.\nТўққиз кишининг “қориндор” голкипер ва “кўринмас” VIP-форварддан фарқи\nКечаги ўйинда Бабаяннинг ўйинчи алмаштириш “концепцияси”га ҳам тушунмадим. Ҳисобда олдинда бораётган жамоа мураббийлари рақибни қарши ҳужумда жазолаш ниятида одатда майдонга бошланғич тезлиги катта футболчини битта мақсад – рақиблардан қочиб кетиб, гол уруш – учун тушуришади. Бабаян эса тезлик борасида мақтана олмайдиган Гейнрихни майдонга туширди. Тағин “кўринмас” VIP-форвард Игорь Сергеевнинг ўрнига эмас, яхши ўйнаётган Марат Бикмаевнинг ўрнига туширди.\nБабаян бу саволга албатта: “Лойиқ!” – деб жавоб беради. Чунки у ўзи тузган термани мақташдан чарчамайди. Мана шу терма жамоани Самвел Бабаян: “Ўзбекистон тарихидаги энг кучли терма”, – дейишгача борди.\nБабаяннинг “адвокатлари” ва “журнамухлислари”: “Жанубий Кореяни анчадан бери ютмаганмиз”, – дейишга шошилмасин. Жанубий Корея билан дуранг ўйнашни ғалабага, уни ютишни эса қаҳрамонликка тенглаштиришни бас қилиш керак! Мураббий ақлли бўлса, таркибида топ-юлдузи бўлмаган жамоа билан “Ноу Камп”да топ-юлдузли “Барселона”ни ҳам йирик ҳисобда ютса бўлади. Буни Лобановский ва Бердиевлар ўз тажрибаларида исботлашган.\n– Ўтган йили бизда ким чемпион бўлди?\n– Бултурги йил-чи?\n– Бултур ҳам “Пахтакор” чемпион бўлди.\n– “Пахтакор”нинг бош мураббийи ким?\n– Самвел Бабаян!\n– Унинг “А” лицензияси борми?\n– Нима деяпсиз?! Унинг “PRO” лицензияси бор!\n– Бўлди: термага шуни бош мураббий қиламиз!\n“Ундай бўлса майдонга ўзингиз тушақолинг! Ахир, Сизнинг тажрибангиз уларникидан ҳам кўп-ку!”, – десангиз, мураббийлардан биронтаси майдонга туша олмайди. Чунки югура олмайди. Лекин ўзига ўхшаган қария футболчини майдонга туширишни яхши кўришади.\nМаҳаллий мураббийлар мана шу ва бошқа сабаблар туфайли миллий терма жамоани 25 йилдан бери Жаҳон чемпионатига олиб чиқа олмаётган бўлсалар ҳам, ЎФФ раҳбарияти термага яна шуларни тайинлайверади. Бу борада ЎФФ раҳбарияти танқид қилинса, раҳбариятнинг ўзи ёки унинг “адвокат”лари: “Зато, раҳбарият футболимизга пул топиб беряпти, термамизга чартер рейслар ташкил қилиб бермоқда”, – дейишади.\n“Зато, сизлар ташкил қилган чартер рейсда қориндорлар учишмоқда”\nБу муаммонинг яна бир қизиқ томони шуда-ки, ЎФФ раҳбарияти натижа кўрсата олмаган биронта мураббийга шу кунгача чора кўрмаган. Мана, масалан, яқинда 16 ёшгача бўлган футболчилардан ташкил топган (U-16) терма жамоамиз Ҳиндистонда ўтказилган Осиё чемпионатида чорак финалда Ироқ термасига мағлуб бўлиб, жаҳон чемпионати йўлланмасидан қуруқ қолди.\nКўплаб хорижий футбол мухлислари, айниқса, МДҲ давлатларидаги баъзи ишқибозлар интернет сайтлари орқали: “Юртида уруш бўлаётган ироқлик болакайлар панғилдоқ ҳам отилмайдиган мамлакатда яшайдиган ўзбек болаларига футбол ўйнашни ўргатиб кетишди”, – деган гапларни ёзишди. Бундай кесатиқларни ўқиш ва эшитиш ҳар бир ватанпарвар ўзбек учун изтироб-ку! VIP-шароитларга эга U-16 термамизнинг уруш шароитида яшаётган тенгқурларига енгилиши шармандалик эмасми?!\nГўзал нутқлар ва чиройли ваъдалар\nЖорий йилнинг январь ойида футбол бўйича Олимпия терма жамоамиз ҳам Осиё чемпионатида ҳудди шундай иштирок билан Рио-2016 мусобақаларидан четда қолиб кетди. Тақдирни қаранг-ки, бу термамиз футболчилари ҳам айнан ироқлик тенгқурларига ютқазиб, Олимпия ўйинларидан маҳрум бўлишди.\nАна шу чемпионат олдидан ЎФФ президенти Мираброр Усмонов катта мажлисда нутқ сўзлаб: “Агар олимпиячиларимиз бу сафар ҳам Олимпиадага чиқа олмаса, шу термага устозлик қиладиган мураббийлар жазоланади”, – деди.\nЛекин Ўзбекистон олимпия термаси жамоасига устозлик қилиб, уни Рио-2016га олиб чиқа олмаган бош мураббий Самвел Бабаянга ҳеч қандай жазо чоралари қўлланилмади. Тошкентга қайтиб келгач, бу мураббий ўз шогирдларининг мағлубиятли иштироки ҳақида ҳатто якуний матбуот анжумани ҳам ўтказмади. Ҳудди ҳеч нарса бўлмагандек, миллий терма жамоадаги ишини давом эттирди. Вахоланки, унга журналистларнинг кўп саволлари бор эди.\nМираброр Усмоновнинг ваъдаси қаерда қолди? Наҳот-ки, Ўзбекистон футбол федерацияси президенти Олимпия терма жамоаси бош мураббийини натижасизлик учун жазолай олмаса? Жазолашга жасорат йўқми ёки ўрталарида оҳиригача бирга ишлаш ҳақида ўзаро келишувлари борми?\nРио-де-Жанейрода ўтказилган Олимпиадада боксчи ва курашчиларимиз қандай муваффақиятларга эришиб, халқимизга қанчалар қувонч улашишди! Ҳаттоки параолимпиячиларимиз ҳам улкан натижаларга эришиб, ҳаммамизни ҳурсанд қилишди. Ампутант футболчиларимиз бир неча марта Жаҳон чемпионлари бўлишди.\nАъзои баданлари буст-бутун ва соғлом футболчиларимиз эса 25 йилдан бери на Олимпиадага ва на Жаҳон чемпионатига чиқа олишади. Чорак асрдан бери миллатнинг асабига тегишади! Чорак асрдан бери.\nКеча Ўзбекистон терма жамоасиниинг мухлислари Twitter ижтимоий тармоғида Самвел Бабаяннинг истеъфосини сўраб ўзига хос акция бошлашибди. Уларга қўшилмай иложим йўқ. Чунки кечаги терма жамоа кечаги ўйини билан Теҳронда Эронни, Тошкентда эса Жанубий Кореяни ютишига кўзим етмайди. Самвел Бабаян жамоа ўйинини бундан ортиқ яхшилашига ҳам кўзим етмайди.\nУчинчи босқичнинг иккинчи даврасигача ҳали 2-3 ой вақт бор. Термани бемалол бошқа мураббийга топширса бўлади. Терма ўйинини яхшилаш учун келаси йил бошида бир ойлик махсус йиғин ўтказиб олса ҳам бўлади.\nВперед “Imzo”нинг мантиқсиз рекламаларига қарши мактуб: “Ekopen” бош кўтарди!\nНазад Уэйн Руни қўлга тушди: маст, ёнида эса ярим-яланғоч аёл (фото)


Халқаро анъанавий Тасвирий ва амалий санъат фестивали якуни Тошкент вилояти – O‘zbekiston Badiiy akademiyasi\nХалқаро анъанавий Тасвирий ва амалий санъат фестивали доирасида Чирчиқ шаҳрининг марказий хиёбонида “Эски шаҳар” ижодий гуруҳи рангтасвир асарлари кўргазмаси очилди.\nФестивалда Чирчиқ давлат педагогика институти ,,Тасвирий санъат” кафедраси талабалари, шаҳар санъат мактаблари ҳамда ёшлар маркази тўгараклари ўқувчилари ҳам фаол қатнашиб, ўз ижодий салоҳиятларини намоён этдилар.\nЁшларга ,,Эски шаҳар” рассомлари – Д.Мамедова, А.Каримов, Д. Йўлдошев, бадиий кулол устаси А. Мамасолиев, Зулфия мукофоти совриндори З.Назарова, ҳайкалтарош С.Қодиров ва Тошкент вилояти ижодкор рассомлари пленер тарзида маҳорат машғулотлари ўтиб беришди.\nСанъат ҳафталигида хиёбон байрамона манзара касб этиб, шаҳар аҳолиси ҳам пленер жараёнини катта қизиқиш билан томоша қилишди. Жараённи ҳайъат аъзолари синчиклаб кузатиб бордилар.\nЧирчиқ шаҳар Ёшлар марказида ўтказилган фестиваль ёпилиш маросимида ғолиблар эълон қилиниб, медаллар ўз эгаларига топширилди. Чирчиқ давлат педагогика институти талабаси Фаррух Зокиров олтин, Чирчиқ шаҳар Ёшлар маркази “Тасвирий санъат” тўгараги ўқувчиси Машҳура Раҳимқулова кумуш, Ғазалкент шаҳри 17-сонли БМС мактаби ўқувчиси Феруза Мирзовалиева бронза медални қўлга киритишди.\nФестивални ташкил этиш ва ўтказишда кўмак берган ҳамкор ташкилотларга миннатдорлик билдирилди. Фаол иштирокчилар Чирчиқ шаҳар ҳокимлиги, Ўзбекистон Бадиий ижодкорлар уюшмаси Тошкент вилояти бўлими томонидан фахрий ёрлиқ ва ташаккурнома билан тақдирланди


«Apple» Хитойда «iPhone» ишлаб чиқаришни тўхтатди » Ўзбекистон янгиликлари – Zamin.uz\n«Apple» корпорацияси ўзининг машҳур «iPhone» смартфонларини Хитойдаги корхоналардан бирида ишлаб чиқаришни тўхтатди, деб хабар берди «Хабар» нашри.\nХитойда ишлаб чиқариладиган «iPhone 8 Plus» смартфонларининг 20 фоизига тўғри келадиган «Wistron» компанияси қурилмаларни йиғишда «Apple» сертификатидан ўтмаган сув ўтказмайдиган эҳтиёт қисмлардан фойдаланган.\n«Wistron» бу каби смартфонлардан қанча ишлаб чиқаргани ва улардан нечтаси харидорларга етиб боргани номаълум. Бироқ ушбу ҳодиса компания имижига таъсир кўрсатди — унинг акциялари беш фоизга тушиб кетган.\nЗаводда қурилмаларни йиғиш икки ҳафтага тўхтатилган. Шундай бўлса-да, хитойликлар «олма»сиз қолмайди: смартфонларнинг аксарияти «Foxconn» компаниясининг корхоналарида ишлаб чиқарилади. Унинг ҳисобига Хитойда ишлаб чиқариладиган «Apple» қурилмаларининг 80 фоизи тўғри келади.\nЭслатиб ўтамиз, Тайваннинг «Foxconn» компанияси МДҲ ва бошқа мамлакатларга «iPhone» смартфонларини етказиб беради. Завод Гонконг яқинидаги Шенчжен шаҳрида жойлашган. «Foxconn» компаниясининг заводлари нафақат Хитойда, балки Чехия, Венгрия, Ҳиндистонда ҳам мавжуд.\nЯнгиликлар » Технология » «Apple» Хитойда «iPhone» ишлаб чиқаришни тўхтатди\n13:12 Apple iPhone’ни ишлаб чиқариш АҚШга кўчирилиши мумкин\n23:12 Apple iPhone7 cмартфонларини ишлаб чиқаришни бошлади


Андижон қирғини ўзбек қочқинларининг кўпайишига туртки бўлди\nҲар йили ўз ватанини тарк этишга мажбур бўлган миллионлар орасида ўзбеклар ҳам кўп.\n20 июн халқаро қочқинлар куни. Йилига миллионлаб одам яхшироқ ҳаёт илинжида чегаралар оша ҳорижга йўл олади. Уларнинг аксар кўпчилиги ватанини мажбуран тарк этаётганлардир. Мамлакатидаги зўравонлик ва таъқиблар уларни шунга мажбур қилмоқда.\nТаъқиблар ва қамоққа олиниш хавфи боис ватанидан айро бўлиш қисмати бугун минглаб ўзбек қочқинлари қатори ўзбекистонлик 28 яшар Умиднинг бошига ҳам тушди.\n- Ватандан кетишга асосий мажбур бўлган нарса эътиқодимиз. Оилам ва ўзим ҳаммамиз мусулмон бўлганлигимиз учун исломий оилада тарбия топганмиз. Шу оилада катта бўлганлигимиз учун Ўзбекистонда мусулмонларга қарши сиëсатнинг оқибатида ватанни ташлаб чиқиб кетганмиз, дейди Умид.\nУмиднинг акалари Ўзбекистонда диний сабаблар билан қамалган. Ўзига нисбатан таъқиблар бошланганидан сўнг 2009 йилда у оиласи билан Қозоғистонга қочишга мажбур бўлди.\n- Ëнимда аëлим ва иккита фарзандим. Фарзандларим уч ëш, бир ëш. 2009 йил 10-ойда чиқиб кетганман Ўзбекистондан. Ўзбекистонда менинг акам ва оталарим қамалганлиги учун мендан Ўзбекистонда СНБ ходимлари ўзларига ишлашликни, яъни мен масжидларда, бошқаларда юриб уларга информацияни айтишлигимни талаб қилишган. Мен бу нарсага кўнмаганман. У ерда қоладиган бўлсам, тазйиқлар, бошқалар қанақа бўлишлигини айтишган. Шунинг учун чиқиб кетганман.\nОзодлик: Чиқиб кетмаганингизда нима бўларди?\n- Уларга ишлашим керак ака. Мусулмонларга қарши ундай, бундай деб айтиб туришим керак, яъни сотқинлик қилиб нима қилишим керак ëки қамалиб кетишим керак. Бу нарсани ўша ернинг ўзидаëқ очиқ айтди. “Ë ишлайсан, ë қамаласан. Қайси бирини қиласан?” деган. Мен “Бўлди. Сизларга ишлайман” деб улар айтган нарсаларни ëзиб бериб, қўл қўйиб, чиқиб олиб бир ҳафтадан ошиқроқ бир нималарнинг уйида яшириниб туриб, шу билан чиқиб кетиб қолганман.\nОзодлик: Афсусланмайсизми кетганингизга?\nАндижон фожиасидан кейин минглаб ўзбекларга қочқин мақоми берилди.\n- Албаттаки, ҳар бир инсоннинг ўзининг туғилиб ўсган ерига, ватанига етмайди. Албатта, афсусланаман ўзимнинг жойим, ўзимнинг яқинларимдан узоқда қолганлигимдан. Ҳамма қариндош-уруғларим қолиб кетган ўша ëқда, дейди Умид.\nСўнгги йилларда Ўзбекистонни тарк этаётганларнинг кўпчилиги Умид каби диндор қочқинлардир. Бу Ўзбекистонда диндорларга нисбатан таъқиблар кучайгани билан изоҳланади.\nЎзбекистон мустақиллигининг дастлабки йилларида асосан мухолифат фаоллари мамлакатни тарк этди. 2005 йилги Андижондаги қирғин ортидан ҳориждаги ўзбек қочқинлари сафи нафақат андижонлик қочқинлар, балки мустақил журналистлар ва ҳуқуқ фаоллари ҳисобидан ҳам кўпайди.\nТўлқин Қораев 2005 йил 13 май Андижон воқеаларидан кейин Ўзбекистондан қочган ўнлаб ўзбек журналистлардан бири.\n- Бизларнинг қочоққа айланишимиз 2005 йилги воқеа билан боғлиқ. 13 май воқеаларидан кейин мен биринчи бўлиб қамоққа олинган журналистман. Бутунлай инсон ҳуқуқлари муаммолари билан шуғулланганим учун ва журналистик фаолиятим учун. Ҳар иккаласини қўшиб олишганда. Қамоққа кирганимда тушунарли бўлиб қолди менга аҳвол кескин ўзгарганлиги. Чунки мен ўрганиб қолган эдим ўша вақтларда. Мени қамоққа олишнинг ўзи бўлмасди. Аммо қамоққа олишди. Тўғри узоқ муддатли эмас. Қамоқ бор-йўғи 10 сутка эди. Қамоқдан чиққанимдан сўнг ҳам жуда қаттиқ бир таъқиблар давом этди. Мажбур бўлдим ватанни ташлаб кетишга. Чунки кўриниб турган эди аҳвол. У ерда мени озодликда юргани қўйишмасди, дейди Тўлқин Қораев.\nТўлқин Қораев беш йилдан бери оиласи билан Швеция шимолидаги Тимро шаҳрида яшаяпти.\n- Яхшиямки чет элга чиқиб қолган эканман. Мана бу томонлари ҳам бор. Нафақат демократик дунëни кўриш, бу ерда шахсий баъзи бир масалалар ҳам бор. Мисол учун фарзандларимдан биттаси жуда оғир хасталикни бошидан кечирди. Бундай хасталик билан одамлар Ўзбекистонда нобуд бўлади. Аммо бу ерда фарзандимнинг ҳаëти сақлаб қолинди. Шу томондан олиб қараганда мен жуда ҳам хурсандман. Яхшиямки ташлаб кетган эканман Ўзбекистонни, дейди муҳожиратда яшаётган журналист Тўлқин Қораев.\nШвейцариянинг Лозан шаҳрида яшаётган диссидент ёзувчи ва собиқ сиёсий маҳбус Сафар Бекжон тўқсонинчи йилларнинг ўрталарида Ўзбекистонни тарк этган.\n- Қочқинларнинг кўпчилиги бизнинг ўша пайтдаги қочқинликка тўғри келмайди. Қочқинлик бу оммавий қотиллик ëки уруш бўлаëтган жойдан кўчиб кетиш. Масалан Андижон воқеаларида Қирғизистонга ўтган одамларни қочқин дейди. Муҳожирлик, мажбурий тарк этиш дейиш мумкин. 1993 йилдан 2000 йилгача сиëсий мухолифат аъзоларининг кўчиб кетишлари бўлди. Баъзилари бир марта қамалганидан кейин иккинчи матрта маҳкум бўлишдан эҳтиëт бўлиб кўчиб кетишди. Баъзи бирлари қамалмасдан олдинроқ кўчиб кетишга мажбур бўлишди. 1993 йилда қамалгунимча мен Туркияда яшадим. Аммо яна қайтиб бордим. Қамалдим, чиқдим. Яна жиноий иш очилди иккинчи марта. Ундан кейин мажбурий кўчиб кетдим мен. Россияга келдим. Россияда қамаб қўйди. Ўзбекистонга топширмоқчи бўлди. Украинага бордим. Украина 48 соатнинг ичида чиқариб юборди. Кейинги нуқта Туркия бўлди. Туркияда бир йил яшай олдим фақат. Бир йилдан кейин у ердан 10 йил Туркияга кирмаслик таъқиқи билан чиқариб юборилдим. Таъқиқ тугаган бўлишига қарамасдан, ҳали ҳам Туркияга бора олмаяпман. Буни мажбурий қочқинлик дейиш мумкин. Бизда иқтисодий сабаб билан бошқа ерга бориб, яхшироқ яшаш илинжи йўқ эди.\nОзодлик: Ўзбекистондан чиқиб кетганингизга неча йил бўлди?\n- 1997 йилда чииқб кетган бўлсам, 14 йил бўлди.\nОзодлик: Ҳозир Швейцариядаги ҳаëтингиздан мамнунмисиз?\n- Оилам учун, болаларим учун мамнунман. Чунки болаларим бу ерда ўқишаяпти, озод, эркин дунëни кўриб иқтисодий, маънавий эркинликда катта бўлишаяпти. Уларни кўриб хурсанд бўламан. Ўзимга қараса, шунча йил ўтган бўлишига қарамасдан, иссиқ жойларга қараб югуриш бор. Жуда кўп касалликларим бу ердаги об-ҳаво билан боғлиқ.\nОзодлик: Ўзбекистондан кетар экансиз ҳижрат бу қадар узоқ бўлиб кетишини кутганмидингиз?\n- Йўқ, кутмадим. Ҳатто баъзи бир жомадонлар очилмасдан ҳам турди. “Тураверсин. Барибир эрта-индин кетамиз”, деб яшадик. Кейинги даврда умидворлик ҳам камайди. Мен кетгандан кейин оилам ҳам сургун қилинди. Учта укам қамалди сиëсий ва бошқа сабаблар билан. Оқибатда биттаси вафот этди. Мен билдимки, мен учун Ўзбекистон бутунлай беркилган. Яхши ҳам шу ердаман. Болаларим учун хурсанд бўламан, дейди Сафар Бекжон.\nЎзбекистон БМТ Қочқинлар идорасини мамлакатдан қувган биринчи давлат бўлди.\n2006 йилнинг апрелида Ўзбекистон ҳукмати БМТ қочқинлар масалалалри бўйича Олий комиссарлигининг Тошкентдаги ваколатхонасини ёпди ва бу идора вакилларини ўз ҳудудидан қувган биринчи давлат бўлди. Расмий Тошкент ўз қарорини БМТ қочқинлар идорасининг "Ўзбекистонда қиладиган иши қолмагани" билан изоҳлаган бўлса-да, бунга олий комиссарликнинг Андижон фожиасидан кейин 500 қочқинни учинчи давлатга кўчиришда кўмаклашгани сабаб бўлгани маълум эди.\n68 яшар Нажмиддин ота АҚШда бошпана топган андижонлик қочқинларнинг энг кексаси. Отахон 2005 йил 13 май куни Андижондаги қирғиндан омон қолиб, бугун Аризона штатида рафиқаси, фарзандлари, невараларидан узоқда яшамоқда.\n- Укамнинг ўғли ўзим билан бирга. Бошқа фарзандларим ҳам тилни яхши билиб олишди. Қаерга ишим тушса, бирга олиб боришади. Докторга борсам, пенсия масалаларига борсам, ўзлари олиб боришиб, бекаму кўст ишимни тўғирлашаяпти. Ўзим гапира олмайман.\nОзодлик: Битта-иккита сўзларни ўрганиб олдингизми?\n- Бир идораларга киришим билан (кулиб) “Hello. How are you?” деб қўяман. Ишим битса, кетаëтиб “Thank you” деб қўяман. Бир пайтларда “Bye bye” ҳам деб қўяман (Шу гапни айтиб Нажмиддин ота очилишиб кулди). Булар ҳам жуда яхши онгли халқ эканки, тушунмаганларни, катталарни, янги келганларни роса билар экан. Чиройли муносабат қилишар экан. Ҳолатингиздан нима демоқчи эканлигингизни билиб жавоб қилар экан. Ëрдам қилиб юборар экан. У томонлар яхши.\nСўнгги тилагим Парвардигор, омин дунëда тинчлик бўлсин. Ҳар бир одам ўзининг юртида яшасин. Қочоқ деган сўз йўқ бўлиб кетсин. Меҳмонлар, саëҳатчилар, зиëратчилар, тижоратчилар деган сўзлар билан бир биримизникига борди-келди қилиб ҳаëт жуда чиройли бўлсин, дейди Нажмиддин ота.\n2005 йилдан кейин дунëнинг турли қитъаларидан қўним топган андижонликларнинг ëш авлоди яшаëтган юртлари тили, урфу одатини ўрганиб, ўз йўлини топиб кетган бўлса, 70 ни қоралаб қолган Нажмиддин ота Умаровнинг кўнгли ҳамон олис Андижонда.\n68 ёшли Нажмиддин Умаровнинг Андижонда рафиқаси, фарзандлари ва набиралари қолган.\n- Ëшлар энди шаҳарларни айлантиришаяпти. Ҳақиқатан баланд, осмонўпар бинолар. Ерлар ҳаммаси мармар. Ҳамма ëқ чиройли. Улар томоша қилишиб, “Тоға, мана бу биноларни қаранг. Ҳаëтни қаранг” деса, “Ҳа, ҳа” деб қараяпману, хаëлим ўзимизнинг юртимизга кетаяпти. Булар сал олдинроқда кетаëтган эди. Ўзимга бир фикрлар, сўзлар келдики, мусофирчиликда, юртнинг соғинчида, оила, жигарлар соғинчида одам ëзувчи ҳам бўлиб кетар экан, шоир ҳам бўлиб кетар экан. Оддий инсон қатори ўйлаб туриб уч-тўрт қатор сўзлар келиб кетди. Ëшлар энди ҳамма ëқни таърифлашиб юрган пайтда менга келган нарса бу.\nЮртим ҳамон кўзим сенинг йўлингда.\nЮрагим жилови сенинг қўлингда.\nЎзгалар юртининг кошонасидан,\nЯшамоқ истагим сенинг чўлингда.\nТилагим юртимиз озод бўлса бас.\nЎзаро низолар барбод бўлса бас.\nҲар шаҳар қишлоғу, ҳатто чўлларда\nАдолат биноси бунëд бўлса бас.\nБўлайлик ватанга доим фидокор.\nБўлайлик тадбиркор ҳамда бунëдкор.\nХалқимиз дардини дилидан топиб,\nБўлайлик дардига уста шифокор.\nМенинг ҳам ул юртда тоза қоним бор.\nВафодор рафиқам, мард ўғлоним бор.\nХўп ширин ва кўркам набираларим,\nГулшан қизим, Саидам, Дурдоним бор.\nЭнг гўзал, энг улуғ, юртимсан ўзинг,\nСен билан ҳамнафас ўтар ҳар оним.\nАлишмам дунëга бир қарич еринг,\nНажмиддин фахрингдир Ўзбекистоним.


25 ноябр 2020, Тошкент вақти: 18:54\nҚорақалпоғистонда ҳибсга олинган “Мазлум” инсон ҳуқуқлари ташкилоти раҳбари ва “Эрк” демократик партияси аъзоси Аъзам Турғунов устидан Манғитда бораётган суд жараёни 16 сентябрга қолдирилди.\nТошкентдан Қорақалпоғистонга қадар бўлган узундан-узоқ йўлни босиб, Аъзам Турғунов ҳимояси учун борган яқин сафдоши Дилором Исҳоқова шу билан учинчи марта ортга сурилаётган суд бу гал судланувчининг адвокати келмагани боис қолдирганини айтди.\nАъзам Турғунов шу йил 11 июль куни товламачиликда айблаб қўлга олинган эди. Унинг устидан суд жараёни 26 август куни бошланган эди. Шундан буён суд мажлиси уч бора қолдирилди.\n“Озодлик” Аъзам Турғунов устидан суд жараённи кузатиб бораётган яқин сафдоши Дилором Исҳоқова билан суҳбатлашди.\nДилором Исҳоқова: Олдин 4 сентябрдан 9 сентябрга, мана энди Аъзам Турғуновнинг адвокати келмаганлиги учун суд мажлиси 16 сентябрга қолдирилди.\nОзодлик: Аъзам Турғуновни адвокати дейилганда унинг ўзи ëллаган адвокат назарда тутиляптими?\nДилором Исҳоқова: Албатта. Аъзам Турғуновнинг Тошкентдаги оиласи билан гаплашган Рустам Тўлаганов назарда тутиляпти. Булар ўзлари берган адвокатни Аъзам ака хоҳламаган. Тергов бошланишида 10 кун ҳимоясиз ва адвокатсиз қолиб кетган. Ранглари ниҳоятда ëмон эканини ўтган сафар айтган эдим. Бу сафар анча яхши. Анча тетик ва ҳаммага салом айтди.\nОзодлик: Демак, суд мажлиси 3 марта қолдирилди?\nДилором Исҳоқова: Ҳа.\nОзодлик: Бу суд мажлисининг муттасил қолдирилишида қанақадир сабаб бормикин?\nДилором Исҳоқова: Албатта. Биринчидан, улар нима қилишни билмаяпти. Ўша бир кун бўлган суднинг ўзида шарманда бўлишди булар. Ўлиб бўлган эшакнинг қулоғидан тортиб олиб келиб Аъзам Турғуновнинг унга миндирмоқчи бўлишди. Бу эшакнинг ўлигини бўлса ҳамма жойга сассиғи чиқиб ëтибди. Умуман кулгили. Улар қанақа қилиб Аъзам акага бу айбни ëпиштиришмоқчи, менинг бунга ақлим етмаяпти. Энди булар бунақа нарсани эплайди. Бизни тизимимиз бунақа нарсани жуда қотиради. Нима учун яна бир ҳафтадан ортиққа қолдириляпти? Булар, биринчидан, Аъзам аканинг руҳини синдиришмоқчи. Ҳозир Аъзам ака тетик. У ўша ерда ўтириб ҳам ишлаяпти. Ҳеч ким бўлмаса, албатта, улар хоҳлаган ишини қилади. Уларнинг ўзи ҳам нима қилишни билмаяпти. У ëққа айлантиришди, бу ëққа айлантиришди. Лекин жиноят йўқ.\nЭслатиб ўтамиз, Аъзам Турғунов қорақалпоғистонлик бир аёл ҳуқуқини ҳимоя қилиш учун Нукусга борган эди. Бу аёл ишида жавобгар томон Аъзам Турғуновга 500 минг сўм пора беришга уринаётган чоғида прокуратура ходимлари пайдо бўлиб, ҳуқуқ фаолини ҳибсга олган.


МЕВАЛИ ДАРАХТЛАРДАГИ ЗАРАРКУНАНДА ҲАШОРАТЛАРГА ҚАРШИ ЁҒЛИ АРАЛАШМА ҚЎЛЛАШ ТАДБИРЛАРИ | Агро-Олам.Uz\nБош саҳифа Боғбончилик МЕВАЛИ ДАРАХТЛАРДАГИ ЗАРАРКУНАНДА ҲАШОРАТЛАРГА ҚАРШИ ЁҒЛИ АРАЛАШМА ҚЎЛЛАШ ТАДБИРЛАРИ\nСепилаётган мойни ишлатилишидан олдин сув билан аралашиши синаб кўрилиши шарт. 500 мл сувли идишга 25мл мой ва 4 мл суюқ совун қўшинг. Идишни 15 марта яхши аралашгунга қадар чайқанг ва 5 минутга тиндиринг. Агар мой сифати яхши бўлса, суюқлик оқ рангли суспензияга айланади ва унинг устида кўпик ҳосил бўлади. 5 минут ичида мой сувдан ажралиб кетмаслиги керак. Агар мой сифатсиз бўлса, у сувдан тез ажралиб кетади. Сув билан мой яхши аралашган бўлсада, улар тезда ажралади ва кўпик остида мой қатлами ҳосил бўлади.\nДарахтларга ёғли аралашма сепиш сабаблари ва уни таъсири:\n1. Димиқтириш нафас олиш йўлларини беркитади. Тухумлар, хашоратлар ва каналар.\n2. Захар мой ҳашаротларнинг ички модда алмашинуви жараёнини бузади ва уларни нобуд қилади.\n3. Агар унга инсектицид қўшилса – унинг таъсир кучи кенгаяди ва ортади.\nЁғли аралашма қайси ҳашаротларга қарши мой сепилади?\nТиним даврида сепиладиган ёғли (мой) аралашма формуласи\n• Пахта мойи: ўсимлик мойларининг ичида энг таъсири кучлисидир.\n• Канола ва писта мойи: таъсири кучи кам ва жўхори мойи билан бирга ишлатилса, таъсир кучи ортади.\n2. Ошхона идишини ювадиган суюқлик (масалан, Fairy), 75%.\n3. Инсектицид: органофосфор, баъзи хашоратларга перитройд Nurell D таъсири жуда яхши, ҳар икки маҳсулот таркибида бўлгани учун.\nМасалан, 100 литр сувга 4-6 литр мой (пахта мойи) ва ўртача 750 мл идиш ювиш учун мўлжалланган суюқ совунини (Fairy), инсектицид Нурель Д (Nurell D) (препарат нормаси 1 гектар майдонга 1 литр) қўшиб бир хил суюқлик массаси ҳосил бўлгунгача аралаштиринг, бу жараённи аралашма сепилаётган пайтда ҳам узлуксиз бажариб туринг. Ёғни сув билан аралашиши учун етарли миқдорда совун қўшинг; агарда ёғ сувдан алоҳида бўлиб киришмаса, кўпроқ совун қўшишга тўғри келади.\nАралашмани тайёрлаш ва сепиш тартиби:\n• Аралашма (барглар кам ёки йўқ бўлгани учун) дарахтларга жуда яхши сепилиши керак. Ёш дарахтларга гектарига мавсумда 400 литр суюқлик, тиним даврида таҳминан гектарига 240 литр сарфланади. Катта дарахтларга мавсумда гектарига 1000 литр, тиним даврида гектарига 600 литр сарфланади. Имкон қадар кўп миқдорда сепиш яхши таъсир қилади, чунки аралашма зараркунандалар жойлашган ғовакларга тўлиқ кириб боради.\n• Кўпгина инсектицид ва фунгицидларни аралаштириб сепиш мумкин.\n• Бакнинг 3/4 қисми тўлганда мой ва совунни қўшинг. Яхшилаб тинимсиз аралаштиринг, мой сувдан ажралиб қолмаслиги керак.\n• Бу қоришмага олтингургут қўшманг. Мис купороси ёки бордо суюқлигини қўшишингиз мумкин.\nАралашмани сепиш талаблари:\n1. Ҳарорат фақат +4 C дан юқори бўлганда сепинг. Агар ҳаво совуқ бўлса, мой ва сув тез бир-биридан ажралиб кетади. Агар тиним даври охирида сепаётган бўлсангиз, очилган куртаклар учи ва гуллар зарарланишидан эҳтиёт бўлинг, ҳарорат 0 C дан пасайиб кетмаслиги шарт.\n2. Намлик миқдори (RH%) 60% дан кам бўлмаслиги шарт, бу мойни тез парланиб кетишига ёрдам беради. Агар дарахтлар хўл ёки ҳаво ёмғирли бўлса ҳам аралашма сепишни тўхтатинг. Чунки мой парланиб кетмайди ва дарахтларга зарар етади.\n3. Шамол бўлганда ҳам сепманг. Дарахтлар қаторининг бир тарафи қуригандан сўнг иккинчи тарафига пуркаманг! (мой миқдори кўпайиб кетади).\nМанеба: AGROBLOGER канали


Фаластинда 69 нафар фарзандни дунёга келтирган аёл вафот этди\n17:29 / 04.03.2017\n69 нафар фарзандни дунёга келтирган фаластинлик аёл 40 ёшида вафот этди. Бу ҳақда Al Arabiya нашри хабар бермоқда.\nТаъкидланишича, 26 февралда маҳаллий ОАВга аёлнинг вафот этгани ҳақида унинг турмуш ўртоғи маълум қилган. Бироқ аёлнинг вафоти сабаблари келтирилмаган. Нашр маълумотларига кўра , аёл дунёдаги энг серфарзанд аёл ҳисобланган, бироқ унинг рекорди расман тасдиқланмаган.\nГиннесс рекордлар китобига кўра, тарихда энг серфарзанд аёл Россиянинг Шуй шаҳридан бўлган деҳқон Фёдор Васильевнинг рафиқаси ҳисобланади. 18-асрда яшаган аёл ҳам 1725 йилдан 1765 йилгача 69 фарзанд кўрган. Таъкидланишича, аёл 27 марта кўзи ёриган бўлиб, шулардан 16 тасида 2 нафардан, 7 тасида 3 нафардан, 4 тасида 4 нафардан эгизак фарзанд кўрган.


Қизиқарли генетика - 16 Ноября 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2021 » Ноябрь » 16 » Қизиқарли генетика\n1. Интеллект отадан ўғилга ўтмайди. Яъни, агар сиз даҳо бўлсангиз, унда сизнинг ўғлингиз 100% генларингизни мерос қилиб олмайди.\n2. Идиотизм отадан ўғилга ўтмайди. Aгар сиз мутлақо қобилиятсиз бўлсангиз, унда ўғлингиз сиз билан бир хил аҳмоқ бўлмайди(бу билан сизни табриклаймиз).\n3. Интеллект фақат отадан қизга ўтиши мумкин. Ва фақатгина ярим қисмигина ўтади холос (сизнинг интелектингиз 88% бўлса шунинг 50% и ўтади).\n4. Интеллектни эркак фақат ўз онасидан мерос қилиб олиши мумкин, она эса ўз навбатида отасидан мерос қилиб олган бўлади.\n5. Доҳийнинг қизи отаси каби ярим-ақлли бўлади, аммо ўғли даҳо бўлади. Aгар унинг отаси ахмоқ бўлса, унда қизи отасига қараганда ярим ахмоқ бўлади.\n6. Шу учун ҳам 100% аҳмоқ аёллар йўқ бўлганидек дохий аёллар ҳам деярли йўқ. Aммо эркак даҳолар ва аҳмоқ эркаклар жуда кўп. Шу ердан омадсиз-алкашлар, ёлғиз-оналар авлодлари, шунингдек, Нобел мукофоти лауреатлари (деярли барча эркаклар) етишиб чиқади.\n1. Ўғлингизнинг ақлий қобилиятларини тахмин қилишингиз учун, хотинингизнинг отасига қаранг (агар у академик бўлса, ўғлингиз ҳам ақлли бўлади).\n2. Сизнинг қизингиз ақлингизнинг ярмини олади. Aммо сизнинг ахмоқлигингизни ҳам ярмини олади. Интеллект тарафдан у сизга яқинроқ бўлади. Унинг ўғли сизнинг барча ақлий қобилиятингизни олади. Aқлли авлод истасангиз – қиз фарзанд орзу қилинг.\n3. Сизнинг ақлий қобилиятларингиз онангиздан, аниқроғи бобонгиздан ўтган.\n1. Ўғлингиз ақл тарафдан – отангизнинг нусхасидир ва уни «сен отанг каби аҳмоқсан» деб ҳақорат қилишингиз умуман тўғри эмас.\n2. Қизингизнинг тарбияси сизники каби бўлади, лекин ақли бўйича отасига тортади. Унинг ўғиллари эса сизнинг эрингизнинг ақлий нусхалари бўлади.\nКатегория: BAXS - TORTISHUV / FIKR MULOHAZA | Ko'rganlar:: 24 | Добавил: www.horazm.net | Теги: #xabarlar, #Yangilik, #uznews, #habarlar, #новости, #newsuz, #news, #Yangiliklar, #ahborot | Рейтинг: 0.0/0